Тўполончи йўловчи сабаб Тошкентга самолёт фавқулодда қўндирилди - zarnews.uz\nТўполончи йўловчи сабаб Тошкентга самолёт фавқулодда қўндирилди\nКеча тунда, соат 23:31 да “Nordwind airlines” авиакомпаниясининг Москвадан Пухукетга учиб кетаётган “Boeing-777” самолёти Тошкентга фавқулодда қўндирилди. Бунга йўловчилардан бирининг ноўрин ҳаракатлари сабаб бўлган.\nҚайд этилишича, йўловчининг агрессив ҳаракати парвоз хавфсизлигига таъсир ўтказган. Қоидабузар рейсдан тушириб қолдирилган ва самолёт қўшимча ёқилғи қуйиб олганидан сўнг парвозни давом эттирган.\nБу Россия авиакомпаниясининг Тошкент аэропортига мажбурий қўниш амалга оширилгани билан боғлиқ сўнгги икки кун давомидаги иккинчи ҳолат. "Аэрофлот" авиакомпаниясининг “Деҳли-Москва” рейсини амалга ошираётган А-330 самолёти Ҳиндистон фуқаросининг аҳволи ёмонлашгани сабабли Тошкентга қўнганди.


ДиКаприо “Оскар” ҳайкалчасини ресторанда унутиб қолдирди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари ДиКаприо “Оскар” ҳайкалчасини ресторанда унутиб қолдирди\t15:34, 01 март 2016\tАктёр Леонардо ДиКаприо ва унинг ҳамкасблари тақдирлаш маросимидан сўнг Лос-Анжелесдаги ресторанлардан бирига овқатланиш учун борди. Байрамдан сўнг Лео машинасига ўтирмоқчи бўлиб турганида, ресторан ишчиларидан бири югуриб келиб, қўлидаги “Оскар” ҳайкалчасини унга узатди. “Мукофотни ўзингиз билан олиб кетасизми?”, — деб сўради у ҳайкалчани актёрга узатар экан. У эса мукофотни ҳамроҳларидан бирига беришни сўради.\nМаълумотларга кўра, ресторандаги меҳмонлар ДиКаприонинг мукофотини қўлма-қўл қилиб юборишган.\nГолливуд актёрининг ғалабаси Twitter ижтимоий тармоғида янги рекорд ўрнатди. Тақдимот маросимида унинг исми жаранг сочгач, фойдаланувчилар бир дақиқа ичида 440 мингдан ортиқ твитлар қолдиришди.


ФОТОГАЛЕРЕЯ: ДУНЁНИНГ ТУРЛИ МАМЛАКАТЛАРИДА БОЛАЛАР ҚАНДАЙ ЎЙИНЧОҚ ЎЙНАЙДИ - AUZ.UZ\nФОТОГАЛЕРЕЯ: ДУНЁНИНГ ТУРЛИ МАМЛАКАТЛАРИДА БОЛАЛАР ҚАНДАЙ ЎЙИНЧОҚ ЎЙНАЙДИ\nДунёда турли хил миллатлари яшагани каби, уларнинг ҳар бири ўз анъанасига, тарихига ва менталитетига эга. Уларнинг ҳаммаси бир-биридан ҳам ташқи кўриниши билан, ҳам ҳаёт тарзи ва фикрлаши билан тубдан фарқ қилади. Фақатгина болалар миллати, яшаш жойи ва турмуш даражасидан қатъий назар бир нарсани хоҳлайди — улар ўйнагиси келади. Аммо уларнинг ўйинчоғи ҳар хил.\nБир куни Анна Рослинг Рённлунд исмли қиз дунёнинг турли мамлакатларидаги даромади ҳар хил бўлган фуқаролар қандай яшашига қизиқди. Кейин эса Dollar Street лойиҳасини амалга оширди. Лойиҳа доирасида фотографлар дунёнинг барча бурчакларига юборилди. У ердан эса ҳақиқий ҳаёт тасвирланган суратларни олиб келди.\nTravel Ask лойиҳа давомида турли мамлакат болалари қандай ўйинчоқ ўйнаши акс этган суратларни тақдим этди.


14 май, 2020, 11:27\nТеглар:Жасур Яхшибоев | Пахтакор\nБалки у бизни жаҳон чемпионатига олиб чиқар\nБеларусь чемпионатининг пандемия даврида ҳам тўхтатилмагани дунёнинг турли мамлакатларидаги кўплаб мухлису мутахассислар эътиборини ушбу мусобақада тўп сураётган футболчиларга жалб этишда муҳим омил бўлди. Хорижлик журналистларнинг ёзишича, бу вазиятдан энг унумли фойдаланган футболчи ўзбекистонлик легионер Жасур Яхшибоев бўлди.\nОдатда, Беларусь чемпионати Европадаги бошқа лигалар соясида қолиб кетади ва бу ердан кучлироқ жамоага кўчиб ўтиш амри маҳол. Лекин бугунги вазиятда кўпчилик бу мусобақани кузатиб, ундан истеъдодли футболчиларни қидирмоқда.\nРоссиянинг машҳур “Футбол на куличках” сайти Беларусь чемпионати таҳлилига бағишланган мақоласида “Яхшибоев саккиз тур ичида ўзини шу даражада кўрсатдики, у ҳақида бошқа мамлакатларда ҳам гапира бошлашди. Унинг голлари жамоасини юқорига кўтарди. “Пахтакор” тайёр турсин – тез орада Яхшибоевнинг трансфери бўйича ўнлаб таклифлар олади”, деб изоҳ берилди.\nХудо берса, Жасур Европанинг катта клубларига ўтади\nЖаҳон чемпионатларида энг кўп учрашув ўтказиш бўйича жаҳон рекордчиси, айни пайтда Ўзбекистон жисмоний тарбия ва спорт вазирининг биринчи ўринбосари Равшан Эрматов ҳам Sputnik нашрига берган интервьюсида Жасурнинг иқтидорини эътироф этган.\n“Яхшибоев – жуда истедодли футболчи. Унинг катта футболда ўйнай олишига ҳеч қандай шубҳа бўлмаган. Худо берса, Бедларусь орқали Европанинг катта клубларига ўтади. Биз унга ишонамиз”, - дея Равшан Эрматовдан иқтибос келтирилган.\nЙўл азоби ва берилмаган имконият\nЖасур асли Чиноздан. Футбол сир-асрорларини ўрганиш учун 7 ёшидан 60 километр масофа босиб, ҳар куни пойтахтга келарди. Унга бувиси кўмакчи ва ҳамроҳ эди. Ҳар куни йўл азобида Тошкентга қатнашдан зериккан Жасур 7-синфга келиб, “Пахтакор” интернатига кирди ва 19 ёшида асосий жамоада тўп суришга тайёр бўлди.\n“Пахтакор” бош мураббийи Шота Арвеладзе ёш истеъдод эгасига эътибор қаратмади. Мана шу омил кейинчалик ўртадаги муносабатларнинг совушида ва бунинг оқибатида Яхшибоев Беларусга кетишида муҳим роль ўйнади.\nХуллас, Жасур Яхшибоев ёшлар ўртасидаги Осиё чемпионатида кучли ўйин кўрсатиб, мутахассислар эътиборига тушди. Энди ички чемпионатда 10 дақиқа ўйнаш уни қониқтирмасди. Бунинг йўли топилди ва у АГМКга ижарага берилди.\nОлмалиқликлар сафида 9 та ўйинда бирорта гол уролмаган бўлса-да, ўйини очилди. Буни кўриб, уни ортга қайтарган Арвеладзенинг мураббийлар штаби Жасурга яна етарлича имкон бермади.\nОлмалиқда Шаҳбоз Умаров билан танишган Жасур унинг ёрдами ва маслаҳати билан таваккал қилиб, Европага йўл олди.\n“Биз Яхшибоевни кузатдик. У нафақат Беларусда, балки бутун Осиёда ном тарата бошлаганди. Мана унинг ўйинини кўряпсизлар. Ҳозир мамлакатимизда бунақаси йўқ” - дейди “Энергетик-БГУ” бош мураббийи Владимир Белявский Прессбол нашрига берган интервьюсида.\nЖанубий Кореяни рад этиб, Беларусни танлади\nЖасур Яхшибоев ёшлар ўртасидаги Осиё чемпионатида ўзини кўрсатган дўстлари каби қитъамиз жамоалари эътиборига тушди. Унга Жанубий Кореядан аниқ таклифлар бўлди. Уларга ёш футболчи рад жавобини берди.\n“Мен Европани танладим, чунки бу бошқа даража”, деган эди Жасур Яхшибоев беларуслик журналистларга.\nОрадан ўтган қисқа вақт Жасур Яхшибоев тутган йўл тўғри бўлиб чиқди. Ҳозир унга бошқа мамлакатлардан қизиқиш бўлмоқда. Пандемия сабаб бошқа лигалар тўхтатилмаганида балки ҳамюртимизнинг ўйини кўзга ташланмаслиги ҳам мумкин эди. Лекин юзага келган вазият футболчимиз фойдасига ишлади ва у ҳозир Европада танилиб бормоқда.\nРоссиянинг машҳур футбол агентларидан Тимур Гурцкая Youtube каналидаги эфири чоғида “Беларусда яхши ўзбек футболчиси ўйнамоқда. У Яхшибоев. Очиғини айтадиган бўлсак, у Россияда ўйнаб кета оладиган Беларусь чемпионатидаги ягона футболчи”, деган фикрни билдиргани ҳам юқоридаги сўзимизга тасдиқ бўла олади.\nБу ёғига нима бўлади?\nБугунги кунда Ўзбекистонда энг машҳур футболчига айланган Жасур Яхшибоев ўз олдига аниқ мақсадларни қўйган.\n“Мен Беларусь чемпионати тўпурари бўлмоқчиман. Агар бутун мавсум давомида яхши ўйнасам, кучлироқ чемпионатга ўтиш учун имконият бўлади”, дейди Жасур Яхшибоев.\nҲозирча, ўзбекистонлик легионер айрим жамоалар кузатувида. Ҳатто, Польша чемпионатида иштирок этувчи “Ракув” клубидан аниқ таклиф ҳам бўлди.\nАйни пайтда, Жасур ўз устидан кўпроқ ишлаб, маҳоратини янада сайқаллашга ҳаракат қилмоқда. Қолганини эса вақт кўрсатади.\nБиз эса унинг фаолиятида омад тилаймиз. Балки Ўзбекистон терма жамоасини яқин келажакда жаҳон чемпионатига айнан Жасур Яхшибоев олиб чиқар?! Бу ёғига вақт ҳакам.\nИНТЕРВЬЮ Яхшибоев: Арвеладзе билан келиша олмайман, Европага кетмоқчиман\nЯхшибоевга Европа клублари қизиқиш билдира бошлади


РТдан ваъз: «Бу турфа гуллар, айтинг…»\n13 сентябр 2019\nЖамоатчилик босими нима дегани? Буни машҳур рус рассоми Вячеслав Зайцев айтиб берган эди. Зайцев кичкиналигида барча совет болалари қора сатиндан бўлган труси кийиши керак бўлган.\nЗайцевнинг ота-онаси унга чет элдан келтирилган сифатли оқ труси кийдириб, боғчага юборган. Боқча опа Зайцевни бошқалардан фарқли иштон кийгани учун стул устига чиқариб қўйиб, сазойи қилган.\nЭртасига Зайцев “Bon Bon Bodywear” ëрлиқли трусигини ечиб ташлаб, “Красний большевик” артелида тикилган арзон сатин иштон олиб беришларини онасидан кўзида ëш билан талаб қилган.\nБоғчадаги жамоатчилик босимининг оқибати эди бу. Бугун ҳам Ўзбекистонда айни ҳол. Масалан, мамлакатдаги барча мактаб ўқувчиларидан бир хил кийим кийиш талаб қилинмоқда.\nМактаб ёшидаги миллионлаб болаларнинг мактаб формасини кийишидан фақат кичик бир коррупцион гуруҳ манфаатдор бўлиши мумкин.\nАгар бир хил рангдаги мактаб формаси кийган боланинг билими ошганида эди, Шимолий Корея дунёда энг илғор давлатга айланган бўлар эди.\nҲаммага бир хил тўн бичаётган гуруҳ ҳамиша бичимни ўз қаричи билан ўлчашга ўрганган.\nХудди шундай жиҳат тармоқнинг ўзбек сегментида кузатилмоқда. Сегментдаги битта қатлам барчани босим остида тутишни истайди.\nЯхшиси бу ҳақда Асадулла Жўраев фикрини келтирсам:\n“Фейсбукдаги ўзбек интернет сегментининг фожеаси – бу тармоқни догма ва нотолерант фикрлайдиган мутаассиблар жуда узоқ вақтдан буён майдон қилиб олгани.\nҲар қандай масалада ўзларининг фикрларини ўтказишга ҳаракат қилишади.\nҲар қандай дунёвий пост қўйилса ҳам улар ўз уставлари билан етиб келишади.\nЖуда кўпи реал эмас, балки фейк аккаунтлар. Ижтимоий фикр яратишмоқчи бўлишади”.\nТармоқнинг яна бир фаоли Нурилла Норчаевич мана бундай ëзади:\n“Бу диндорлар аёлларимизни гей бола туғишда айблаб чиқишди.\nСериалларни таржима қилган артистларни хоинликда айблашди. Кўчада юришга қўрқиб қолдик. Қачон қарасанг, соқол қўй, намоз ўқи, зиёфат бер, деб талаб қилишади. Эртага афғонларга ўхшаб қолишимиз ҳеч гап эмас бунақа кетишда”.\n“Ўзгаларнинг эркин танловини чеклайдиган жамият фақат ўзини чеклайди”, дейди “маънавиятчилар”га қарши фикрлари билан ижтимоий тармоқда машҳур бўлган тошкентлик тадқиқотчи Рафаэл Сатторов.\n“Мана, қамалган блогерларнинг бир Зиёвуддин Раҳим. У ўзининг диний фикрлари билан бошқа шахсларнинг эркин танловига қарши бўлган рўмол ўрамаган аёлларни фоҳишаларга тенглаштирган, сериал артистларини ватан хоинлигида, фарзандларига ҳаром луқма едирганликда айбловчи фикрлар билдирган. У бошқалар эркини чекламоқчи эди, мана ўзига қайтиб келди шу нарса…”.\nДунёда ривожланган мамлакатларнинг турфа фикрлиликни қўллаб- қувватлашида чуқур мантиқ бор. Чунки шусиз на жамият, на давлат ривожланмайди.\nШу маънода, сўнгги воқеа – мамлакат фермерлари етакчиси Актам Ҳайитовнинг ижтимоий фикр яратишга уринишини эсласак.\nНима эмиш, Ўзбекистонда гўштнинг қимматчилганига аҳолининг кўп эт еб ташлаётгани сабаб бўлаётганмиш.\n“Гўшт нархи нега қимматлаб кетяпти, деб ўйлайсизлар?.. Шунчалик кўп гўшт емоқдамизки, бунинг натижасида кўпгина касалликлар пайдо бўляпти. Буни “Америка касаллиги” дейишади, бу касаллик менда ҳам бор, ҳаммамизнинг танамизда ортиқча гўшт бор. Мен фақат гўштни айтмаяпман, овқатланиш маданиятимиз йўқ”.\nЎзбекистон фермер, деҳқон хўжаликлари ва томорқа ер эгалари кенгаши раиси Актам Ҳайитовнинг бу парадокс гапи овқатига бир бўлак гўшт солиш имкони бўлмаган камбағал халқни масхаралаш каби туюлди.\n«Одамлар ҳафтасига оладиган икки кило гўшти бир килога тушганига анча булди. Умуман, гўшт емасак, сизлар тўясизларми???” дея ёзди Ҳамза Али исмли фейсбук юзери.\n“Амалдорнинг “Биз жуда кўп гўшт емоқдамиз”, деган гапини ўқиб, ҳар қандай оддий одам “Бизчи?!” деса керак», дея киноя қилди Анвар Мустафо.\n«Қишлоқларда камқон бўлмаган аёл йўқ ҳисоби. Витамин етишмаслигидан болалар учун давлат бепул мультивитаминлар тарқатишга мажбур бўляпти. Бу кишим эса “кўп гўшт еяпмиз” дейдими-ей”, дея изоҳ қолдирди у.\nФермерлар кенгаши раисининг гаплари бозорда гўшт 55-60 минг сўмга чиқиб кетганини эслаган Муяссархон Тўхтасинованинг ҳам фиғонини чиқарди.\n«Амалдорлар, хотиржам бўлинглар, гўшт емай қўйганмиз, чунки пулимиз етмаяпти. Сизлар туфайли нон ҳам еёлмасак керак”, дея ёзди у.\n«Балким биз кўп нафас ҳам олаётгандирмиз, бўйнимизга счётчик қўйиб берсин тариф билан, ойига қанча нафас олиш керак деб…”, дея ёзғирди Оксана Рогожка исмли юзер.\n«Америка» касалига учраган фермерлар кенгаши раисини қўлловчиларнинг эса ўз амалдорини ҳимоя қилишга аргументлари ҳам қолмади.\nТурфа фикрлар асносида Ўзбекистонда гўшт тақчиллигига аслида чорвани ривожлантиришни эплай олмаётган қишлоқ хўжалиги ва фермерлик кенгаши амалдорининг ўзи айбдорлиги кўриниб қолди.\nТурфа фикрларга тақиқ қўйилган мамлакатда жамиятга бундай ҳолатга кескин тўсиқ қўйилган бўларди.\n“Муҳташам юз йил” фильмида Султон Сулаймон турфа ранг чечаклар чаппар урган гулзорга қараб туриб, “Яратган турлиликни севади. Агар бунинг тескариси бўлсайди, у фақат бир турли гул яратарди. Бир турли қуш, фақат бир хил одамларни яратган бўларди. Айни пайтда қарагин, биз жуда ҳар хилмиз. Бу боғ унда турли гуллар бўлгани учун чиройли”, дейди фильм қаҳрамони.\nТурфаликни рад қиладиган босим бизни туссиз, рангсиз, танқидий таққослаб фикрламайдиган қулларга айлантириши мумкин.\nЎсимлик ортиқча намдан қийналгани, мойчироқ эса мой кўплигидан ўчиб қолгани каби одамда ҳам ортиқча босим остида чўкиш таҳликаси бор.\ndata-title="РТдан ваъз: «Бу турфа гуллар, айтинг…»" data-description="<!-- wp:paragraph --> <p>Жамоатчилик босими нима дегани? Буни машҳур рус рассоми Вячеслав Зайцев айтиб берган эди. Зайцев кичкиналигида барча совет ..." data-image="https://eltuz.com/wp-content/uploads/2019/09/SnapShot1.jpg" data-url="https://eltuz.com/sas/211339/" data-services="facebook,odnoklassniki,twitter,telegram" data-counter="ig">\nОзганга 5 миллион\nФарғона вилояти ҳокими Хайрулло Бозоров 10 килограммгача озган амалдорларга 5 млн. сўм мукофот пули беришини эълон қилибди. Халқ ризқидан ...\nШаҳрихонда оммавий заҳарланиш. Воқеа гувоҳининг шарҳи\nАндижон вилояти Шаҳрихон шаҳри ва туманида 15 май куни юзлаб беморлар заҳарланиш ташхиси билан касалхонага ëтқизилган. Озодлик радиоси маълумотига ...\nЎзбекистон «жаҳоннинг обрўли йўлчи юлдузи»ми?\nШанхай ҳамкорлик ташкилотининг саммити даврида таҳлиллар, қарашлар борасида сукут сақлаб, гўнг бўлиб ўтирган Ўзбекистон матбуоти ниҳоят турли арбоблару шарҳловчиларнинг ...


Шубҳангиз бўлса, Пахтакорга келинг — Джизакский новостной сайт\nШубҳангиз бўлса, Пахтакорга келинг\nЙўлингиз тушиб Жиззах вилоятининг Пахтакор тумандаги “Олтинкўл” маҳалласи томон ўтиб қолсангиз, улкан қурилиш майдонига дуч келасиз. Бундай манзара бугун нафақат “Олтинкўл”да, балки туман марказидаги “Дўстлик”, “Тошкент”, “Ғалаба” маҳаллаларида ҳам кўзга ташланади.\nДарвоқе, ўтган асрнинг олтмишинчи йилларида ташкил этилган Пахтакорда инфратузилма иншоотлари, йўл ва кўчалар, ичимлик суви, иссиқлик, электр энергияси таъминоти бугунги кун талабларидан ортда қолганди. Маданий-маиший хизмат кўрсатиш иншоотлари йўқ ҳисоби эди. Борлари ҳам нураб тугаганди. Бугун эса вилоятнинг барча туман марказлари каби Пахтакорда ҳам янгиланиш бошланган. 1960-1970 йилларда қурилган 88 та бараклар кўчирилиши ва улар ўрнида кўп қаватли замонавий уй-жойлар қурилиши белгиланган.\n—Ишни барак уйларда яшаб келаётган оилаларга якка тартибда уй-жой қуриш учун ер ажратиб беришдан бошладик,— дейди туман ҳокими ўринбосари Ҳамид Ҳасанов. – Тумандаги 3 та массивда бош режа асосида 800 га яқин якка тартибдаги янги турар жойларни барпо этишга киришдик. Шахсий уй қурувчилар кредит маблағлари билан таъминланди. Уларнинг ҳар бирига шифер, цемент, шағал каби қурилиш материаллари бепул берилди. Бошқа қурилиш материалларини ҳам арзон нархларда етказиб бериш йўлга қўйилди.\n—Юртимизда амалга оширилаётган янгиланишлар халқимизнинг эртанги кунга бўлган ишончини ошириб юборди,— дейди “Ғалаба” маҳалласидаги барк уйлардан бирида яшаб келган Машраб Жаманқулов. —Айниқса, барак типидаги уйларда яшаётган одамларнинг аҳволи анча оғир эди. Масалан, мен ҳам бутун оилам—4 ўғил, 4 келин билан 2 та барак уйда яшадик. Кўрсатилаётган ғамхўрлик туфайли 4 та ер участкасига эга бўлдик, уйларни битказиб, кўчиб ҳам кирдик.\nОдамзотнинг феъли шунақа. Амалга оширилаётган эзгу ишлардан кимлардир қувонса, кимлардир куюнади. Буни бежизга айтмадим. Унга яқинда ижтимоий тармоқларда пайдо бўлган хабар сабаб бўлди. “Жиззахда уйи бузилган одамлар чодирда кун кўрмоқда” сарлавҳали қисқагина хабарни тарқатган оқни қора дегувчи кимсаларнинг мақсади ҳам шунга қаратилган, бўлса ажабмас. Ушбу мақолани тайёрлаш жараёнида янги қурилган уйи атрофини ободонлаштираётган бақувват, чайир отахонга рўбару келдик. Мўйсафиддан интерьнетда берилган хабар ҳақида сўраган эдик, ҳайрон бўлди. Отахон интернет нима эканини билмаса ҳам янги маҳаллада қандай ўзгаришлар бўлаётганини яхши билади.\n—Ёшим 79 да, — дейди Қаҳрамон ота Рустамов. — Шунча йил яшаб, ҳозиргидек меҳр-мурувватни кўрмаган эдим. 40 йилдан зиёд бир вақтлар қурилган барак уйда амал-тақал ҳаёт кечирдик. Ёзда жазирамадан, қишда совуқдан азият чекардик. 3 ўғил, келинлар, набиралар билан ҳеч қандай шароити бўлмаган хонадонда яшадик. Ниҳоят мана мушкулимиз осон бўлди. 3 та участкалик бўлдик. 2 ўғлим учун алоҳида-алоҳида, кенжам билан биз чол-кампирга алоҳида уй қуриш учун ер берилди. Оллоҳга беадад шукурлар бўлсинки, эндиликда ҳар биримизнинг ўз уйимиз бор. Қурилиш материаллари, ишчи кучидан кўп ёрдам беришди. Имтиёзли кредит олдик. Энг муҳими, уйимизни битириб, унга кўчиб ўтдик. Лекин сиз айтган нонкўрлик, яхшиликни ёмонлик дейишни бизнинг қавмимиз қилмайди. Мен бунга яратганнинг олдида ҳам, виждоним олдида ҳам кафил бўла оламан.\nҲа, отахон ҳақ гапни айтди. Бундай эзгу ишларни кўрмаслик учун отахон айтганидек кўр бўлиши керак киши. Шуни таъкидлаш керакки, шу пайтгача шахсий уй-жой қураётган фуқароларга 1548 машина шағал, 1177 тонна цемент, 35100 дона шифер етказиб берилди. 214 нафар фуқарога 3 миллиард 600 миллион сўмлик имтиёзли кредит маблағлари ажратилди.\nЮқорида таъкидлаганидек уй қуриш осон иш эмас. Янги уй қуриб битказилгандан кейин ҳам унинг икир-чикирлари йиллаб чўзиладиган иш. Шу нуқтаи назардан қарайдиган бўлсак, Пахтакорда амалга оширилаётган ишлар нечоғли тезкор бораётганлигини билиш қийин эмас. Халқимиз фаровонлигини оширишга қаратилган кенг кўламли бунёдкорлик ишларига қандайдир ғаламитснинг интернет тармоғидаги ёлғон хабари соя сололмайди, албатта.\nКимда ким Пахтакорда амалга оширилаётган ишларга шубҳа қилса, келсин, ўз кўзи билан кўрсин, одамлар билан гаплашсин. Шунда юртимизда амалга оширилаётган кенг кўламли ислоҳотлар натижасида халқимизнинг турмуш тарзи, фаовонлиги кундан кунга ўзгариб бораётганлигига ишонч ҳосил қилади.\nБекпўлат ТОҒАЕВ. (“Жиззах ҳақиқати”)\nPrevОбразование не может быть бесплатным


Хитойлик олим Хэ Цзянькуй ДНКси ўзгартирилган яна бир чақалоқ дунёга келиши мумкинлигини эълон қилди. Олимнинг айтишича, янги чақалоқнинг онаси хомиладорликнинг дастлабки босқичида ва бу лойиҳанинг муваффақияти ҳақида олдиндан башорат қилишга эрта.\nAssociated Press агентлигининг 28 ноябрда хабар беришича, бундан аввалроқ Хэ Цзянькуй ДНКси ўзгартирилган эгизак қизалоқ туғилганини маълум қилган эди.\nЦзянькуйнинг иддао қилишича, эгизакларнинг генлари генларни таҳрир ёки йўқ қила оладиган махсус технология воситасида ўзгартирилган. Олимга кўра, шу йўл билан у чақалоқларни хомилалик пайтида отаси томонидан ўтган ОИТВ дардидан мосуво қилган.\nХитойлик олимнинг ДНКси ўзгартирилган чақалоқлар туғилгани ҳақидаги иддаолари ҳозирча мустақил манбалар томонидан тасдиқланган эмас.\nДунёнинг кўпчилик мамлакатларида генларни таҳрир қилиш юзасидан тадқиқотлар ўтказиш тақиқланган, бироқ Хитойда бунга рухсат берилади.\nХитой Соғлиқни сақлаш миллий комиссияси Хэ Цзянькуй ўтказган тадқиқотларнинг нақадар қонунийлигини текширишини билдирган.


"Масад" сураси тафсири (4-оят) | Azon.uz - Ахборот-таҳлилий портал\n"Масад" сураси тафсири (4-оят)\n00:00 10.08.2018 575\n“وَامْرَأَتُهُ حَمَّالَةَ الْحَطَبِ”\n“У (Абу Лаҳаб)нинг хотини ҳам шуълали дўзахга эри билан бирга киради, яъни хас ва тиканли ўтинни кўтаргувчи хотини”.\nУ хабиса аёлнинг “Хас ва тиканли ўтинни кўтаргувчи хотини” деб айтилиши дўзах ўтинларини кўтаришига киноядир. Жаноби Расулуллоҳга душманлик қилиб озор бергани ва эрини Аллоҳнинг пайғамбарига озор беришга чорлаб кўмаклашгани сабаблидир. У малъунанинг Расулуллоҳга озорларининг “ҳатоб”га ўхшатилиши ўтин оловни қиздиргани каби жаҳаннам ўтининг ҳарорати ва шуъласи гуноҳкорлар ва итоатсизларга ўтин бўлишидир. Шу сабабли у хабиса “ хас ва тиканли ўтинни кўтаргувчи хотини ” мисол қилинди.\n“Хас ва тиканли ўтинни кўтаргувчи хотини” деган сўз чақимчиликка киноядир (Уммужамил Ҳарб ибн Умайянинг қизи, Абу Суфённинг синглиси эди. У доимо одамлар, қариндошлари ва қабиласи ичида Расулуллоҳни ёмонлаб,чақимчилик қилар, турли бемаза гап тарқатагани учун “ хас ва тиканли ўтинни кўтаргувчи хотини ” дейилди, дедилар Шайх Муҳаммад Абдуҳ роҳматуллоҳи алайҳ).\nКиноя (ўхшатиш) билан келтирилишига сабаб бу дунёда оловнинг ёниб, тобга келмоғига ўтин сабаб бўлганидек, хусумат ва адоват ўтинининг шуълаланмоғи маъсият, гуноҳ сўзлар сабабидандир. Чунки чақимчи бир соат ичида шундай фасод тарқатдики, сеҳргар уни бир ойда ҳам қилолмайди. Демак, сеҳргардан чақимчилик ёмонроқ экан. Аммо сеҳр ва чақимчилик бир бўлса, унинг гуноҳи ҳадсиздир.\nУмму Жамил малъуна одамлар ўртасида гап тарқатиб, одамлар ўртасини бузишдан фахр қиларди, дейилади Ибн Жарир ва Ибни Ҳотимдан қилинган ривоятда. Қатода эса: “ хас ва тиканли ўтинни кўтаргувчи хотини ” одамларнинг гапини бир бирига ташувчилардир”, – дедилар.\nИбн Жарир, Ибни Мунзир, Аби Ҳотим ва Мужоҳидларнинг бошқа ривоятларида “ хас ва тиканли ўтинни кўтаргувчи хотини ” гап ташувчи дебдилар.\nИбн Аби Ҳотим ва Ҳасан Басрий: “Ул хабиса аёл бутун Қурайш ичида чақимчилик қилиб, фитна ва фасод тарқатиб юрарди”, – деганлар.\n“Саҳиҳул Бухорий”да Мужоҳиддан: “ хас ва тиканли ўтинни кўтаргувчи хотини ” дан мурод чақимчилик қилувчидир”, – деб ривоят қилганлар.\nИбн Ҳажар “Фатҳул Борий”да Фарёбий бу сўзни Мужоҳидга мавсулан (боғлаб) ривоят қилибдур. Саъид ибн Мансур Муҳаммад ибн Сирин ҳам шу тариқа нақл этибдурким: “Абу Лаҳабнинг хотини гап ташиб Қурайш орасида адоват ўтини ёндириб, хусумат оловини ёқар эди. Бас, шу сабаб унинг чақимчилигидан “ хас ва тиканли ўтинни кўтаргувчи хотини ” деб киноя (ўхшатилди) қилинди”.\nХулосаи калом, Уммужамил малъунанинг одамлар ўртасида гап юритиб, фитна ўтини ёқиб, фисқу фасод қўзғаб юришни ҳезим (хотинчалиш) кишига ўхшатилди. Шоир демишки:\nМиёни ду каси жанги чун оташ аст,\nСуханчин бадбахт ҳезимкаш аст.\nКим икки киши орасига адоват ўтин ёқур,\nБилки, у киши чақимчи, ҳезим дурур.\nБас, суханчин, гап тарқатувчи унга одат қилган кишининг маломатлар ичида қолишига бу оят кифоядир. Умму Жамил хабисанинг эри Абу Лаҳаб билан бирга жаҳаннамга киришига биринчи сабаб унинг одамлар ўртасида гап тарқатиб, чақимчиликдек қабиҳ (бузуқ иш) амални одат қилгани бўлди.\nМўминлар Ҳақ йўлини тутиб, бундай ёмон хулқ ва амаллардан сақланинишлари вожибдур.\nСаҳиҳ ҳадисларда чақимчиликнинг ёмонлиги, мазаммати борасида жуда кўплаб ҳадислар келтирилган бўлиб, жумладан, Шайхони ривоят қилибдирким, Расулуллоҳ соллаллоҳу алайҳи васаллам: Чақимчилар жаннатга кирмайди”, – дедилар.\nИбн Ҳаббон “Саҳиҳ”ида , Абу Ҳурайра разияллоҳу анҳудан шундай ривоятни келтиганлар. Абу Ҳурайра розияллоҳу анҳу: “Расулуллоҳ соллаллоҳу алайҳи васаллам билан (Макка ёки Мадина қабристонини оралаб) борар эдик, шунда икки қабрнинг олдидан ўтдик. Бас, Расулуллоҳ соллаллоҳ алайҳи васаллам ул жойда тўхтадилар. Бизлар ул ҳазрат билан бирга тўхтадик. Расулуллоҳнинг ранглари ўзгариб, титрай бошладилар. Бу титрашдан кўйлакларининг этаги қимирлай бошлади. Бас, бизлар: “Ё Расулуллоҳ бундай қилишингизга сабаб нима?” – дедик. Расулуллоҳ соллаллоҳу алайҳи васаллам: “Аё, мен эшитиб турган нарсани сизлар эшитмайсиз!” Сўрадик: “Ё Расулуллоҳ, ул нимадир?” Расулуллоҳ: “Ушбу икки қабрнинг соҳиби ўзларича енгил санаган гуноҳлари сабаб қабрларида қаттиқ азобланмоқда”, – дедилар. Сўрадик: Иккаласиининг азобланишларининг боиси нимадир?”Расулуллоҳ: “Уларнинг бири ўзини бавл (сийдик)дан сақламасди, яъни бадан ва кийимига бавл тегар, ундан покланмай намоз ўқир ва намози фосид бўларди. Бири одамлар орасида чақимчилик қилиб, тили билан халққа озор берарди”, – дедилар. Сўнгра хурмонинг ҳўл шохларидан икки шох синдириб келишни буюрдилар. Ҳар бир шохни қабрлар устига санчиб қўйдилар сўнгра: “Шу икки шох қуригунча қабр азоби кўтарилади”, – дедилар. (Бу амал Расулуллоҳнинг ўзларига хосдир. Ҳамма қабрларга шох суқиши дуруст эмас дейилади. Бу ҳадисни Икки Шайх ва “Сунанул Арба”да ривоят қилибдурлар)”.\nХулоса шуки, чақимчилик гуноҳи кабиралардандур.\nҲофиз Мунзирий: “Чақимчиликнинг ҳаром, Аллоҳ субҳанаҳунинг наздида катта гуноҳ эканига уломолар ижмоъ қилган”, – дебдилар.\nБас, бир гуноҳ жаннатга киришдан тўсса , дўзахга киришга, азобланишга сабаб бўлса, зарра ақли ва имони, инсонийлик асари бўлган киши ундан сақланишни ўзига вожиблигини билмоғи шартдур.\nЭй мўмин биродорлар, ушбу оят ва ҳадислар мазмунини бир тадаббур қилиб кўринг, мазмум, ёмон хулқли кишига Аллоҳ таоло берган ва берадиган бу дунё ва охиратдаги азоби, одамлар ичида нафратга учраши, у билан бирга ўтиришга ҳазар қилишлари ҳаммаси катта ибратдир.\n“Хас ва тиканли ўтинни кўтаргувчи хотини ”ни Ибни Жарир Тобарий, Ибни Аббосдан, Язид ибн Зайддан Утятул Жазалий ва Ибни Зайддан, Заҳҳокдан ривоят қилинадики: “Абу Лаҳабнинг хотини тиканларни елкасида кўтариб, кечалари Расулуллоҳнинг йўлларига ташларди. Билмай босиб олиб озор чекиши, асҳоблари ҳам жафо кўришларини истарди”.\nСийрати ибн Ҳишомда ул малъунани: “хас ва тиканли ўтинни кўтаргувчи хотини”нинг яна бир сабаби, Расулуллоҳнинг йўлларига тикан ташлаб қўйгани, Расулуллоҳни ва Қуръон оятларини мазаммат қилиб, озор бергани учун Аллоҳ таола уни хор қилиб шуълали ўтга ташлар”, – деганлар.\nМуҳаммад Зарид ТОШҚАНДИЙ\n00:00 07.01.2019 492\n23:00 22.10.2018 491\n23:00 20.10.2018 394\n23:00 19.10.2018 356\n23:00 18.10.2018 458\n23:00 17.10.2018 647


Украина президентининг қўшнилари уйини ҳарбий вертолёт ўққа тутгани маълум бўлди\nҲарбий вертолёт электроникадаги носозлик туфайли Украина президенти Пётр Порошенконинг қўшнилари уйини ўққа тутди.\nУкраина ОАВи маълум қилишича, электрон тизим Порошенко уйи устида кузатув тизимини аниқлаб ишга тушган.\nУкраина қуролли кучларидаги манбанинг айтишича, вертолёт автоматикаси ракеталар ҳужумига қарши мудофаа кузатув тизими сигналларини таҳдид сигналлари сифатида қабул қилиб, "иссиқлик қопқонларини" чиқарган.\nАввалроқ Порошенко уйи ҳудудини назрат қилиб юрган вертолёт отган иссиқлик қопқонлари президентнинг қўшнилари – тадбиркорлар Владимир Костерин ва Наталья Жилинанинг уйига тушгани маълум қилинганди. Оқибатда тадбиркорнинг уйида ёнғин чиққан ва яшил ўсимликлар ёниб кетган. Таъкидланишича, уйнинг ўзига зарар етмаган.\nКиев вилояти миллий полиция бошқармаси матбуот котиби Николай Жукович ушбу ҳолат бўйича ўзганинг мулкини қасддан йўқ қилиш ёки зиён етказиш моддаси бўйича жиноий иш қўзғатилганини маълум қилди.\nИнфрақизил қаршилик кўрсатиш воситалари (иссиқлик қопқонлари) – инфрақизил ўзи нишонга олувчи каллакларга эга ракеталарга қарши қаратилган, ҳарбий авиацияда ишлатиладиган тизим.


ЎзА - Давлат бюджети ҳақида ўйлар — Карим Баҳриев мулоҳазаси\nСир эмас, одамлар орасида “Бюджетнинг пуллари қаёққа кетяпти?” – деган надоматлар юради. Идораларга бу савол берилса, улар: “Молия вазирлигидан пул олиш қийин”лигини рўкач қилишади. Эндиликда мана шундай тартиб ўзгармоқда. Қайси соҳага қанча маблағ ажратилгани, соҳагагина эмас, қайси идорага қанча берилиши ва нимага сарфланиши ошкор қилинмоқда ва буда жамоат назорати ўрнатишга даъват қилинмоқда. Хўш, бу янгилик қанчалик даражада ўзини оқлайди?\nЎзбекистон Президенти Шавкат Мирзиёев 31 октябрь куни макроиқтисодий кўрсаткичлар, солиқ-бюджет сиёсати, давлат бюджетининг жорий йилда кутилаётган ижроси ва 2020 йилга мўлжалланган параметрлар муҳокамасига бағишланган йиғилиш ўтказди. 1 ноябр куни эса Молия вазирлиги “Фуқаролар учун Давлат бюджети – 2020” деган ҳужжатни халқ ҳукмига ҳавола этди.\nШу ўринда айтиб ўтишимиз керакки, 2018 йил 22 август куни Президентнинг “Бюджет маълумотларининг очиқлигини ва бюджет жараёнида фуқароларнинг фаол иштирокини таъминлаш чора-тадбирлари тўғрисида”ги қарори қабул қилинган. Унга мувофиқ, бюджет маблағларининг шаклланиши ва сарфланиши устидан парламент ва жамоатчилик назоратини ўрнатишнинг янги тартиби белгиланган эди. 2020 йилдан бошлаб давлат бюджети қонун шаклида қабул қилинади ва халқ вакиллари томонидан назоратга олинади. Парламентга тақдим этиладиган Бюджет тўғрисидаги қонун лойиҳасида ва Бюджетномада аҳоли ва ташқи ҳамкорларимизга мамлакат бюджетининг ҳолати очиқ-ойдин, халқаро стандартларга мувофиқ тарзда кўрсатилиши керак.\n“Иқтисодиёт тармоқларини “оёққа турғазиш”, рақобатбардош қилиш учун кейинги икки йилда уларга барча имкониятлар берилди. Бироқ, бу имкониятлардан фойдаланиб, қайси тармоқ меҳнат унумдорлигини оширди, маҳсулотлар рақобатбардош бўлиши ва экспорт таркибида тайёр маҳсулотлар улуши кўпайишини таъминлай олди? Афсуски, бирорта тармоқни бугунги кунда “зўр ишлади ёки юқори натижа берди”, деб айта олмаймиз”.\nЭслаймиз – Англияда кончилар олти йил тинимсиз намойиш қилганига қарамасдан “темир хоним” – Бош вазир Маргарет Тетчер маошни 5 фунтга ҳам оширишга рози бўлмаган. Унинг фикрича, оширилган маош харажатлари яна маҳсулотга юкланади ва кечаги пулга бугун кечагича нарса сотиб олиб бўлмай қолади... Ҳа, иқтисодиёт ҳали ҳам ўша азалий қоидаларга кўра ривожланади. Маош оширишдан кўра, маҳсулотлар таннархини тушириш керак ва коррупцияни йўқотиш лозим.\nЎзбекистон экспортининг 60 фоизидан юқорисини, катта қисмини ҳанузгача газ, олтин, кумуш, мис, рух, полиэтилен, калава ип каби хомашё ташкил этаётгани ачинарлидир. Мисол учун, давлат раҳбари бир мажлисда мамлакатда чарм-пойабзал экспорти бўйича камида 1,5 миллиард долларлик экспорт салоҳияти борлигини таъкидлади, лекин ҳозирда бу борадаги кўрсаткич 200 миллион долларга ҳам етмайди. “Ўзчармсаноат” уюшмасига терини чуқур қайта ишлаб, аёллар пойабзаллари ва сумкалари, спорт анжомлари ва бошқа тайёр чарм-атторлик маҳсулотлари ишлаб чиқаришни кенгайтириш орқали экспорт ҳажмини 2 баробар ошириш вазифаси қўйилди. Лекин, ёдимизда бу уюшма четдан кирадиган пойабзалга давлат божини ошириш таклифи билан чиқди – демак унинг маҳсулотлари хорижники билан рақобат қила олмайди ва у маҳсулотларини четга эмас, ўзи истаган юқори нархда халқимизга сотмоқчи.\n“Фуқаролар учун бюджет – 2020”\nМўътадил иқтисодда инвестициялар фойдали соҳага йўналтирилиб, олинган фойдадан қарз қайтарилиши керак. Бунинг учун инвестициялар “нақадар буюклигимиз”ни дунёга кўз-кўз қиладиган соҳаларга эмас, халққа фойдаси тегадиган ва ўзи ҳам фойда келадиган соҳаларга, инфратузилмавий тармоқларга йўналтирилиши керак.\nЎзлаштиришнинг “ўзбекча” усули\nЯна бир хабар: “Жамоат ишлари жамғармаси тизимида ноқонуний харажатлар аниқланди... Молия вазирлиги мониторинги вақтинча ишсиз аҳолини жамоат ишларига жалб қилиш билан шуғулланувчи Жамоат ишлари жамғармаси тизимида 4,7 млрд. сўмлик ноқонуний сарф-харажатларни аниқлади”. Гап нимада? Ишсиз, мардикорчилик қилиб юрганларга кўча супуртириш, ободонлаштириш сингари ишларни таклиф этиб, уларга маош бериш учун жамғарма тузилди, бюджетдан – яъни халқнинг пулидан миллиардлар ажратилди. Жорий йилнинг январь-сентябрь ойларида жамоат ишларига 284 минг нафар фуқаро жалб этилган деб ҳужжатлаштирилган ва гўё уларга жамғарма ҳисобидан 189,4 млрд. сўм иш ҳақи тўлаб берилган. Танлаб текширилганнинг ўзидаёқ ўнлаб суйистеъмолликлар аниқланган. Мисол учун, Андижон шаҳар Аҳоли бандликка кўмаклашиш маркази бош ҳисобчиси “Элга хизмат кўмакдош” МЧЖ раҳбари билан келишган ҳолда жамоат ишларини бажарганлик тўғрисида ҳеч қандай ҳужжатларсиз 362,8 млн. сўм маблағни МЧЖ ҳисоб рақамига ўтказиб берган. Балиқчи тумани Аҳоли бандликка кўмаклашиш маркази бош инспектори тумандаги 8 та маҳалла фуқаролар йиғинлари ходимлари билан келишган ҳолда 44 нафар фуқаро билан тузилган сохта меҳнат шартномалари ва жамоат ишлари бажарилганлиги тўғрисида ҳисобот маълумотлари асосида 52,4 млн. сўм ўзлаштирилган, яъни ўша фуқаролар иш бажармаган ҳам ва бу пулларни кўрмаган ҳам...\nҲамма соҳада монополия тугатилиши, банклар бозор шароитида ишлаши ва маъмурий аралашувлардан холи бўлиши керак, ўз пулини ўзи топиши, халқ ишончини қозониб жалб қилиши керак. Охирги йилларнинг ўзида давлат бюджетидан тижорат банкларига дастурларни молиялаштириш учун 8,4 триллион сўм ажратилган, айланма маблағларни тўлдириш учун яна400 миллион доллар берилган, бунинг устига уларнинг устав капиталини оширишга 1,7 миллиард доллар сарфланган. Умуман олганда, охирги икки йилнинг ўзида банкларимиз давлат ҳисобидан 3,3 миллиард долларга капитализацияланган. Халқ тилига кўчирсак, арзон уйлар, ёш оилаларга уйлар, тадбиркорликни ҳар оилада йўлга қўйиш каби ўнлаб ташаббуслар учун халқнинг пули бўлмаган ва банклардан арзон кредит олиш тавсия этилган. Банклар ўзи қашшоқ экани сабаб бюджетдан уларга қарз берилган ва оз фоизларга ва узоқ муддатга фуқаролар ва ташкилотларга кредит беришлари буюрилган. Улкан қурилишларга, эркин иқтисодий зоналарда барпо этилган корхоналар, намунали уйлар ва ҳоказоларга оз фоизларга пул ажратган банклар чўкмаслик, юзада қолиш учун қолган кредитларининг фоизларини оширишга, қабул қилинган омонатларининг фоизини туширишга мажбур бўлади. Кам фоизга пул қўйишга эса аҳоли рози эмас. Қарабсизки, ошиб кетган кредит кўлами банкларни ўтирғизиб қўяди.\n“Бюджет 2020”га кўра ижтимоий соҳаларга бюджетдан 66 триллион сўм ажратилади. Жумладан, таълим тизимига 30 триллион сўм ажратилади, бу 3,15 миллиард доллар демакдир. Балки, аниқ-тиниқ, ҳалол сарфланса, бу анча маблағдир. Таққослаш учун, биргина Гарвард университетининг бюджети 38 миллиард доллар ёки Стенфорд университетининг бюджети 28 миллиард доллардир, яъни 33 миллионли бир мамлакатнинг таълим тизимига ажратилган маблағ битта Гарвард университетига ажратилган маблағдан ўн баробар оздир.\nСоғлиқни сақлаш тизимига 14 триллион сўм ажратилган. Кечагина соғлиқни сақлаш соҳасининг юқори лавозимли мутасаддиси: “Одамлар бепул медицина даволаётгани учун соғлиғини қадрига етмаяпти”, – деб интервью берди. Унга кўра даволаниш пулли бўлиши ва қиммат туриши керак. Аввал жамоатчилик “текин медицина”га сарфланаётган 14 триллионнинг қаерга кетаётгани билан қизиқиши лозим.


Ўзбекистон аёллар футболи қўмитасининг навбатдаги йиғилиши бўлиб ўтди\nКун тартибига кўра, йиғилиш аввалида тадбир иштирокчиларига қўмитанинг янги раиси, унинг ўринбосарлари ва таркиби таништирилди. Шундан кейин 2021 йилда аёллар футболида амалга оширилган ишлар ҳисоботи тингланди. Хотин-қизларимиз ўртасида футболни оммавийлигини ошириш, ушбу спорт тури билан шуғулланаётган қизларга замонавий имкониятлар асосида шароитлар яратиб бериш, уларни турли тоифалардаги халқаро мусобақаларга тайёрлаш борасида суҳбатлашилди.\nЙиғилишда барча жамоаларининг олдига аниқ мақсадлар қўйилди. Хусусан, Парижда ўтказиладиган 2024 йилги Олимпиада ўйинларига чиқиш ва кейинги Жаҳон чемпионатларида қатнашиш, барча ёш тоифасидаги жамоаларнинг нуфузли халқаро турнирларда иштирок этишини таъминлаш вазифаси қўйилди.\nБундан ташқари, У15, У17, У20 аёллар терма жамоасини ташкил этиш масаласи муҳокама қилинди.\nШунингдек, ЎФА биринчи вице-президенти Равшан Эрматов аёллар футболини ривожлантиришни янги босқичга олиб чиқиш борасида қўмита аъзолари ва йиғилганлар билан фикр алмашди. Ушбу йўналишга малакали мутахассислар, шифокорлар ва спорт психологларини жалб қилиш орқали олдинда турган ОФК ва ФИФА мусобақаларига янгича руҳда тайёргарлик кўриш кераклигини таъкидлади.\nКейинги йилдан бошлаб клублар олдига аёллар футболи учун қанча маблағ ажратилишини тақдим этиш вазифаси юклатилиши маълум қилинди. Футболчилик фаолиятини якунлаган аёлларга ЎФА қошидаги футбол мутахассисларини тайёрлаш марказининг 7 та йўналишларидан бирида ўқиш имкони тақдим этилади. Бундан ташқари, бир қатор мутахассисларни ЎФА ҳисобидан Про-лицензияга ўқитиш таклифи илгари сурилди.\nЎз ўрнида мураббийлар ҳам сўз олиб, соҳадаги ечимини кутиб турган масалаларни муҳокама қилдилар. Тадбирда иштирок этган терма жамоа вакилалари бугунги кунда футболчилар учун яратиб берилаётган шароитлар аввалгидан катта фарқ қилаётгани, бу айниқса, ўқув йиғини пайти сезилганини таъкидладилар. Жамоа сардори Саида Галимова бунинг учун барча футболчилар номидан ЎФАга ўз миннатдорчилигини билдирди.\nЎзбекистонлик ҳакамлар халқаро учрашувни бошқариб борадилар\nMr.NoBoDy 15.11.2021 12:05\nАмпутантлар ўртасида Ўзбекистон чемпионати совриндорлари аниқланди\nЎзбекистон терма жамоаси Грузияда илк машғулотларини ўтказди\nMr.NoBoDy 15.11.2021 00:05\nЎФА Президенти Абдусалом Азизов миллий терма жамоа билан учрашди\nMr.NoBoDy 13.11.2021 12:05


Самарқандда ибратли оилалар маълум бўлди - zarnews.uz\nСамарқандда ибратли оилалар маълум бўлди\nНуробод туманидаги Қурбоновлар оиласи энг маданиятли оила, нарпайлик Норбоевлар энг зукко, Пахтачидан Рустамовлар меҳнатсевар, тойлоқлик Жабборовлар ораста, Қўшработдаги Файзиевлар намунали, Иштихон туманидаги Жумаевлар маърифатли оила экан.\n– Ҳар бир инсон оилада камолга етади, ҳаётни оила орқали англайди ва улғайиб ўзи ҳам яна бир оила эгаси бўлади, – дейди “Оила” илмий-амалий тадқиқот маркази Самарқанд вилояти бошқармаси бошлиғи З.Шодиева. –Жамият оилалардан таркиб топади, ундаги муҳит жамиятда ҳам ўз ифодасини топади. Шунинг учун ҳам юртимизда оила институтини мустаҳкамлаш, “Соғлом оила – соғлом жамият” концептуал ғоясини ҳаётга татбиқ этишга алоҳида эътибор қаратилмоқда. Мазкур танлов ҳам ушбу мақсадлардан келиб чиқиб ўтказилмоқда. Танловнинг қуйи босқичларида маҳаллалардаги ибратли оилаларни аниқлаш ва улардаги ҳаёт тарзини бошқаларга намуна қилиб кўрсатишга ҳаракат қилдик. Бой ҳаётий тажрибага эга оилалар эгаларининг тажрибасини ёшлар ўртасида тарғиб этдик. Шу тарзда танловнинг вилоят босқичида қатнашган оилаларнинг ҳар бири ўзига хос жиҳатлари билан бир-биридан ажралиб турди, бир-бирини тўлдирди. Шу боис танловда ғолиблар билан бирга ҳар бир оиланинг энг устувор қадрият, ғоясидан келиб чиқиб, уларга ўзига хос ном бериб рағбатлантирдик.\nТанловнинг вилоят босқичида Паст Дарғом тумани Гумбаз маҳалласида яшовчи Ҳусниддин Норматов ва Обод Тожиева оиласи энг ибратли оила, деб топилди ва танловнинг мамлакат босқичига йўлланма олди.\n– Бундан 35 йил аввал турмуш қурганмиз, – дейди Ҳусниддин Норматов. – Яратганга шукр, уч нафар фарзандни ўқитиб, касб-ҳунарли, уйли-жойли қилдик. Олти нафар набирамиз бор. Оилавий тадбиркорлик билан шуғулланамиз, фермер хўжалиги ташкил этганмиз. Меҳнатимизга, ҳаракатимизга яраша даромад қиламиз. Оиламиз тинч, рўзғоримиз бут. Маҳалламиз ва қўшни қишлоқлардаги 115 кишини ҳам иш билан таъминлаганмиз. Маҳалла, қўни-қўшнилар тавсияси билан ушбу танловда қатнашиб ғолиб бўлганимиздан хурсандмиз. Инсон учун оилавий хотиржамликдан улуғ неъмат йўқ экан. Оилангиз тинч, аҳил бўлса, ҳамма ишларингиз юришиб, барча мақсадларингизга етар экансиз.\nТеглар: Самарқанд Ибратли оила


240. Рамазонда умра қилишнинг фазли – Islom Nuri\n240. Рамазонда умра қилишнинг фазли\nعَنْ أَبِي هُرَيْرَةَ رَضِيَ اللَّهُ عَنْهُ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ: «الْعُمْرَةُ إِلَى الْعُمْرَةِ كَفَّارَةٌ لِمَا بَيْنَهُمَا وَالْحَجُّ الْمَبْرُورُ لَيْسَ لَهُ جَزَاءٌ إِلاَّ الْجَنَّةُ» (متفق عليه).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Умра кейинги умрагача ўртадаги гуноҳларга каффоратдир. Мабрур (мақбул) ҳажнинг жаннатдан бошқа мукофоти йўқдир» (Муттафақун алайҳ).\nعَنْ ابْنِ عَبَّاسٍ رَضِيَ اللَّهُ عَنْهُما قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: «لامْرَأَةٍ مِنْ الأَنْصَارِ مَا مَنَعَكِ أَنْ تَحُجِّي مَعَنَا قَالَتْ لَمْ يَكُنْ لَنَا إِلاَّ نَاضِحَانِ فَحَجَّ أَبُو وَلَدِهَا وَابْنُهَا عَلَى نَاضِحٍ وَتَرَكَ لَنَا نَاضِحًا نَنْضِحُ عَلَيْهِ قَالَ فَإِذَا جَاءَ رَمَضَانُ فَاعْتَمِرِي فَإِنَّ عُمْرَةً فِيهِ تَعْدِلُ حَجَّةً» (رواه مسلم).\nИбн Аббос розияллоҳу анҳумодан ривоят қилинади: Расулуллоҳ соллаллоҳу алайҳи ва саллам ансорлардан бўлган бир аёлга: «Биз билан бирга ҳаж қилишдан сизга нима монеълик қилди?» деб сўрадилар. У: «Бизнинг иккита туямиз бор эди, биттасида боламнинг отаси ва ўғлим ҳажга кетишди, биттасини сув (суғориш)га ишлатиш учун бизга қолдирди», деди. «Рамазон ойи келса, умра қилинг. Чунки, ундаги умра ҳажга баробардир», дедилар (Имом Муслим ривояти).\nУмра улкан ибодатлардан, Расулуллоҳ соллаллоҳу алайҳи ва саллам унга тарғиб қилганлар ва у гуноҳларга каффорат бўлишини хабар берганлар. Агар Рамазонда умра қилинса, фазилатли вақтда қилинган бўлиб, ажри ва фазли яна-да кўп бўлади ва ҳаж қилгандек савоб берилади. Ажрда ҳажга баробар бўлсада, фарз ҳажнинг ўрнига ўтмайди. Рамазоннинг қайси кунларида умра қилинса ҳам ушбу фазилатга эга бўлинади, уни охирги ўн кунликка хосланмайди.\nРамазонда қилинган умра савоби ҳажнинг савобига баробар бўлиши.


Венесуэлада энг кам ойлик иш ҳақи 40 фоизга оширилди\n12:20 / 01.01.2018\nВенесуэла ҳукумати янги йилнинг биринчи куни – 1 январдан энг кам ойлик иш ҳақини 40 фоизга оширди. Бу ҳақда мамлакат президенти Николас Мадуро эълон қилди.\n"Мен бутун мамлакат бўйлаб энг кам ойлик иш ҳақини 40 фоизга оширилишини эълон қиламан", - деган у Venezolana de Television телеканалида эфирга узатилган Янги йил мурожаатида. Президентнинг сўзларига кўра, шу билан энг кам ойлик маош 177,5 минг боливардан 248,5 минг боливарга ошади. Давлат курси бўйича 10 боливар 1 долларга тенг бўлса-да, қора бозорда бир долларга 110 минг боливар беришади.\nМадуронинг қайд этишича, 2017 йил "Боливар инқилоби учун энг мураккаб йиллардан бири бўлган". "2017 йили, иқтисодиёт тиклана бошлаганида <...>, миллий валюта қадрига ҳужумлар кучайди ва нефть саноатига қарши қўпорувчиликлар кузатилди", - деди президент. Унинг қайд этишича, қийинчиликларга қарамай, Венесуэла "ижтимоий тинчлик ва сиёсий барқарорликка эриша олган".\nВенесуэла сўнгги бир неча йиллар мобайнида жиддий ижтимоий-иқтисодий инқирозни бошдан кечирмоқда. Ўтган йили мамлакат ҳукумати энг кам ойлик иш ҳақини 5 марта оширишга мажбур бўлди.\nХВЖ 2017 йил якунларига мувофиқ, истеъмол товарлари нархи 652,7 фоизни, 2018 йилда бу рақам 2349,3 фоизни ташкил этишини тахмин қилган эди.\n«Вазият жуда оғир». Тунис раҳбарияти аҳолига мурожаат билан чиқди


МДҲнинг саккиз давлати суверен мамлакатлар ички ишига аралашмаслик тўғрисидаги баёнотни тайёрламоқда - Халқ сўзи\n17:36 25 Май 2018 Сиёсат\nЯқинда Минск шаҳрида шу бўйича экспертлар гуруҳи муҳокамалари бўлиб ўтди. Унда Ўзбекистон кузатувчи сифатида иштирок этди.\nОлдинроқ Минск ва Москва ташаббуси билан тайёрланаётган мазкур баёнот лойиҳаси ҳақида МДҲ Ижроқўми раҳбари Сергей Лебедев хабар берганди.\nУ МДҲ давлатлари экспертлари мазкур лойиҳа устида ишни давом эттирганини айтиб ўтган. Шу муносабат билан ўтказилган мажлисда Арманистон, Беларусь, Озарбайжон, Россия, Тожикистон, Қозоғистон, Қирғизистон ва кузатувчи сифатида Ўзбекистон қатнашди.\nИштирокчилар лойиҳа бўйича келиб тушган фикр-мулоҳазалар ва таклифларни кўриб чиқишди. Материаллар МДҲ мамлакатлари ташқи ишлар идораларига юборилади.\nҲужжат асосида БМТ Хавфсизлик кенгаши резолюцияси сўзсиз ижро этилиши устидан назорат ҳамда уларни кенгайтирилган ҳолда талқин қилишга йўл қўймаслик, дунёдаги қарама-қаршиликларни тартибга солишга ғайриқонуний бирёқлама ва блокли ёндашувга қарши курашиш таъминланади.\n“Лойиҳада тинчлик, глобал ва минтақавий барқарорлик ва хавфсизликни мустаҳкамлаш иши, шунингдек, халқаро можароларни тинч йўл билан ечиш принципига содиқлик ўз тасдиғини топган”, дея қайд этган ушбу ташкилот матбуот хизмати.\nИлгари Беларусь ТИВ раҳбари Владимир Макей юқоридаги баёнот тайёрланаётгани ҳақида маълум қилар экан, замонавий дунёда турли ёқимли баҳоналар остида кўплаб геополитик “ўйинчилар” қатор давлатларнинг ички ишларига фаол аралашаётганини таъкидлаган эди. У мисол сифатида Яқин Шарқдаги “араб баҳори” деб номланувчи, кейинчалик “араб қиши”га айланган вазият айнан давлатнинг ички ишига аралашиш оқибати эканлигини келтириб ўтган.


Нью Йоркда ўзбек мактаби очилди - EFFECT.UZ\nНью Йоркда ўзбек мактаби очилди\n. 11:45 | 24.09.2020\nАҚШнинг Нью-Йорк шаҳри Бруклин мавзесида (АҚШ) “Зиё Арт” ўзбек мактаби иш бошлади, деб хабар қилмоқда Ўзбекистон ТИВ.\n16 Avenue О, Brooklyn NY 11204 манзили бўйича жойлашган мактабнинг расмий очилиш маросими 19-сентябр куни бўлиб ўтди. Тадбир Ўзбекистоннинг Нью-Йоркдаги Бош консулхонаси ва “Маҳалла USA” диаспора ташкилоти билан биргаликда ташкил этилган.\nОчилиш маросимида Нью Йоркдаги Ўзбекистон Бош консулхонаси Ўзбекистон Ҳукумати номидан мактаби кутубхонаси фондига китоблар ва бадиий адабиётларни топширди.\nTeglar:NY, АҚШ, Ўзбекистон\nЎзбекистон халқ артисти президентга мурожаат қилди\nТошкент-Самарқанд йўналишида қўшимча «Афросиёб» қатнови йўлга қўйилди


Қорбобога хат: Бизга прописка, монополларга инсоф олиб кел - 2 Января 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2020 » Январь » 2 » Қорбобога хат: Бизга прописка, монополларга инсоф олиб кел\nУнда "Тошкент шаҳри ва вилоятида доимий пропискага эга бўлмаган фуқаролар учун асоссиз спекуляциянинг олдини олиш чораларини кўрган ҳолда иккиламчи бозордан кўчмас мулк сотиб олишга бўлган чекловларни бекор қилиш” деган жумлалар мавжуд эди. Айнан шу банд ҳали-хануз амалга киритилмаган, тартиби ишлаб чиқилмаган. Тўғри, прописка бўйича кўплаб ўзгаришлар бўлди. Масалан, ходимни ишга қабул қилишда бу талаб олиб ташланди. Бунинг ортидан иш берувчи ҳам жабр кўрмайдиган бўлди. Вақтинча ёки доимий пропискасиз бўлса ҳам уйига ижарачи қўйган шахсларга жавобгарлик олиб ташланди. Бироқ, энг асосий жиҳат ҳозиргача ўзгаришсиз қолмоқда.\nСоддароқ қилиб тушунтира қолай сенга. Айтайлик, қорқиз ва сен вилоятликсиз. Тошкентдан уй олмоқчисиз. Бироқ бунга сизда ҳуқуқ йўқ. Аслида, ҳуқуқингиз йўқ ҳам деб бўлмайди. Фақат бу ҳуқуқнинг нархи анча қиммат. Яъни Тошкентдан вилоятликларнинг уй харид қилиш ҳуқуқи фақат "новостройка”ларга тегишли. Айнан қонун билан иккиламчи бозордан кўчмас мулк олди-сотдиси фақатгина Тошкент шаҳри пропискасига эга фуқароларга амал қилади. Бу сенга фуқароларни табақаланишдек туюлаётган бўлса керак…\nКонституциянинг 28-моддасида ҳам келтириб ўтилганидек, "Ўзбекистон Республикаси Фуқароси Республика ҳудудида бир жойдан иккинчи жойга кўчиш, Ўзбекистон Республикасига келиш ва ундан чиқиб кетиш ҳуқуқига эга”. Аммо бу қоида сен ва қорқизга тегишли эмас, менимча. Чунки сизларда прописка йўқку.\nСен ҳассангни ерга бир уриш билан арчанинг чироқларини ёқа оласан, шундайми? Мен сенга айтсам, ҳассанг ҳам, арча ҳам бизнинг ҳокимларнинг бир дўқ уриши билан бутун бошли маҳаллани буздириб юбориши олдида ҳеч нарса эмас. Холбуки, "Фаол инвестициялар ва ижтимоий ривожланиш йили” давлат дастурининг 28-бандида ҳокимларнинг энг "катта ваколатлар”ининг биридан айрилиши кўзда тутилган эди. Унга кўра, ҳокимлар халқ депутатлари кенгаши раиси мақомини бекор қилиниши бўйича лойиҳа қабул қилиниши белгиланган.\nУшбу масала юзасидан чора-тадбирлар амалга ошириш бўйича 2019 йил 2 мартгача муддат қўйилган. Бироқ, бу Олий Мажлис Қонунчилик палатаси ва Сенати Кенгашларининг 2019 йил 3 апрелдаги қўшма қарори билан чора-тадбирлар дастури қабул қилиш билан тугади. Бу йил кўпчилик томонидан кутилаётган тартиблардан яна бири айнан шу. Илтимос, шу тартибни тезроқ амалга киритиб бер! Баъзи ҳокимбувалар "ўзим хон, кўланкам майдон” бўлиб кетди-да. Ахир, демократия бўйича бу мумкин эмас-ку.\nСен борган кўп юртларда "истеъмол саватчаси” бор. Биз ҳалиям совет давридан қолган тартиб энг кам ойлик иш ҳақи бўйича юрибмиз. 2018 йил давлат дастурининг 139-бандида "истеъмол саватчаси” тушунчаси ишлатилди. Дастурда илғор хорижий тажриба асосида аҳолининг муносиб ҳаёт кечириши учун зарур бўлган даромадларни аниқлаш бўйича "истеъмол саватчаси”га оид муносабатларни ҳуқуқий тартибга солиш, назарда тутилган эди. Муддат 2018 йил 1 июлига қадар белгиланганди.\nЖорий йил 27 июль куни (орадан бир йилдан кўпроқ вақт ўтиб) иқтисодиёт ва саноат вазири Ботир Хўжаев "истеъмол саватчаси” ва "тирикчилик учун зарур энг кам миқдор”ни амалиётга жорий этиш учун ташкилий масалаларни амалга ошириш лозим эканлигини айтганди. Ўшанда у ҳам кўзимга қорбободек кўринди. Нега десанг, бизда ҳозиргача бу тартиб, бундай гапнинг ўзи бўлмаган. Сендан шуни ҳам Янги йилга қўшиб олиб келишингни сўраймиз.\nЎзбекистон Республикаси Президентининг 2018 йил 18 апрелдаги "Инновацион лойиҳаларни амалга ошириш ва идоравий ахборот тизимлари жадал интеграциялашувининг ташкилий чора-тадбирлари тўғрисида”ги қарорига асосан республикада ID карталардан фойдаланиш тизими жорий этилиб, унинг дастлабки синови Тошкент шаҳрида ўтказилиши белгилаб қўйилган эди. Бундан ташқари, Вазирлар Маҳкамасининг 2019 йил 20 майдаги қарорига мувофиқ Ўзбекистонда Германиянинг "Veridos GmbH” компанияси (инвестор) томонидан ID-карталарни ишлаб чиқиш тизимини йўлга қўйиш тартиби жорий этилган. Амалда эса ҳали ишлар қилинмаган. Кел, шу келаётган йили ортиқча югур-югурлар, бюрократияларсиз бизга ID картани осонгина бериб қўяқол!\nҚорбобожон! Сен жуда кўп мамлакатларда бўласан. Катта мамлакатларнинг муаммолари ҳам, пуллари ҳам катта. Аслида шу коррупция балоси ўша тарафлардан бизга келган бўлса ҳам йўқотолмай ҳалакмиз. Ўзингга маълум, коррупция ва лоббизм яхлит бир тизимдаги бир-биридан ажратиб бўлмас тушунчалар. Бизда "Коррупцияга қарши курашиш тўғрисида”ги қонун қабул қилинди. Бироқ ҳозиргача лоббизм масаласида қонунчилик жим. Бу масалада илк марта Инсон ҳуқуқлари бўйича Ўзбекистон миллий маркази директори Акмал Саидов ОАВ олдидаги чиқишида тилга олди.\nКоррупция ва лоббизм халқнинг оёғига болта урувчи иллатлардан биридир. Шу сабабли, халқнинг бефарқ бўлмаган ҳар қандай вакили бу бўйича қонунчиликда акс эттирилишини кутиши, табиий ҳол. Шунинг учун ҳам бизга қонунчиликда пухта механизмлар билан ишланган шундай битта қонунни совға қил. Зора, лоббистларнинг "шўрига шўрва тўкилса”.\n2018 йилги давлат Дастурининг 172-бандига биноан "Таълим тўғрисида”ги Ўзбекистон Республикаси қонунининг янги таҳрирдаги лойиҳасини 2018 йилнинг 1 июлига қадар ишлаб чиқиш белгиланган. Муҳокамага қўйилган сана 29 август куни бўлган.\nБиламан, бу мавзулар жуда ҳам сийқаси чиқиб кетган. Буларни йўқотиш сени ҳам қўлингдан келмас балки, лекин чиқмаган жондан умид. Президентимиз 2018 йил 28 декабрь куни Олий Мажлисга мурожаатномасида "Ўзбекистон ҳаво йўллари” миллий авиакомпанияси қайта ташкил этилиб, парвозларни амалга ошириш, аэропортларни бошқариш ва аэронавигация хизматлари бир-биридан ажратилиши ҳақида айтганди. Биз бу ташкилотнинг бозордаги ҳукмронлигига чек қўйилиб, кўплаб лоукостерлар кириб келишига умид қиляпмиз.\nХудди шу ҳолат "Ўзавтосаноат” бўйича ҳам. Машина ҳақида сўрамайман дегандим-ку, лекин бозорда танлов бўлгани яхши-да\nЎзи асли журналист касби хавф-хатарга тўла. "Шес секунд”да нималар бўлиб кетмайди дейсан. Кўплаб ривожланган давлатлар сингари бу касб эгалари алоҳида қонуний муҳофазага олиниши бугунги кун талаби.\n"Бугунги кунда халқимиз орасида юриб, уни қийнаётган ижтимоий муаммоларни кўрсатиб бераётган энг катта куч – бу мустақил ва холис оммавий ахборот воситалари вакилларидир.\nКатегория: Hikoyalar to'plami | Просмотров: 30 | Добавил: Sherlaruz.CoM | Теги: #newsuz, #xabarlar, #ahborot, #Yangilik, #Yangiliklar, #habarlar, #news, #uznews, #новости | Рейтинг: 0.0/0


Кун фотоси: Шавкат Мирзиёев Наманган вилояти аҳолиси билан мулоқот қилди - UzNews.uz\nКун фотоси: Шавкат Мирзиёев Наманган вилояти аҳолиси билан мулоқот қилди\nНаманган вилоятига ташриф чоғида Президент кортежи кутилмаганда Тўрақўрғон тумани деҳқон бозори ёнида тўхтади.\nДавлатимиз раҳбари халқ ичига кириб бориб, одамлар билан самимий мулоқот қилган. Шавкат Мирзиёев мамлакатимиз иқтисодиётини барқарор қилиш, аҳоли турмуш даражасини ошириш йўлидаги ислоҳотлар халқ билан бамаслаҳат давом эттирилишини таъкидлаган.\nПрезидент Наманган вилоятининг ҳар бир туманига катта миқдорда инвестициялар киритиш, янги корхоналар, санаторийлар, мактаблар қуриш, ишчи жойлар яратиш бўйича улкан лойиҳалар бошланганини айтиб ўтди, деб хабар бермоқда Президент матбуот хизмати.\nОдамлар Президентимиз ташрифидан бениҳоя хурсанд бўлиб, ислоҳотлар натижалари ҳар бир соҳада сезилаётганини билдиришган. Наманган вилояти, умуман, мамлакатимиз ҳаётида рўй бераётган ўзгаришлар учун давлатимиз раҳбарига миннатдорлик изҳор этишган.\nТаъкидлаш керакки, халқ билан мулоқот қилиш, ҳамиша халқ билан бирга бўлиш Шавкат Мирзиёевнинг ўзига хос имиджи.


асосчиси Павел Дуров «Fortune» журнали тузган «40 ёшгача бўлган энг нуфузли инсонлар» рўйхатига киритилди, деб ёзмоқда «Russian.rt.com». Дуров 25-ўриндан ...\nЭнди «Telegram»нинг янги вариантини «AppStore»дан юклаб олиш мумкин\nПавел Дуров «Apple»га «Telegram»ни янгилагани учун ташаккур айтди. «Telegram»нинг янги вариантини «AppStore»дан юклаб олиш имкони бор. Бу ҳақда ... «Aif.ru» хабар бермоқда. Машҳур «Telegram» мессенжери асосчиси Павел Дуров, Россия ҳукумати талабларига қарамай, Американинг «Apple» корпорациясига ...\nбарча тармоқларни блоклай олмаганини айтди. «Telegram» асосчиси Павел Дуров блокланганига қарамай мессенжер ҳозирча россиялик фойдаланувчилар ...\n16 апрель куни «Telegram» асосчиси Павел Дуров Россия ҳудудида мазкур мессенжернинг блокланишига ўз муносабатини билдирди. Бу ҳақда у ўзининг «ВКонтакте» ижтимоий тармоғидаги ...


24 октябр 2021, Тошкент вақти: 20:31\n"Чодирxаëл"нинг бугунги сонини марҳум ҳофиз Отажон Худойшукуров хотирасига бағишладик. Бу мавзуни ëритишимизга эса¸ ҳофиз мухлисларидан келган бир мактуб сабаб бўлди.\n“Биз Кореяда ишлаëтган ўзбек йигитларнинг сиз Озодлик радиоси таҳририятидан бир илтимосимиз бор. Шу йилнинг 4 октябри марҳум санъаткор Ўзбекистон¸ Туркманистон¸ Қорақалпоғистон ва Татаристон халқ артисти Отажон Худойшукуровнинг туғилган куни. Агар у киши тирик бўлганларида 65 ëшга кирган бўлар эди. Устоз санъаткор ҳақида эшиттириш беришларингизни илтимос қиламиз. Турсунбой¸ Зафарбек¸ Илҳомбек¸ Ҳамиджон¸ Бектемир ва Русланбеклар номидан Турсунбой Отабоев”\nОтажон Худойшукуров 1944 йилнинг 4 октябрида Тўрткўл шаҳрида туғилди; 1994 йилнинг 22 декабрида оламдан ўтди.\nХудойшукуров 50 йил умр кўрган бўлса ҳам ҳурмат ва эътирофдан бебаҳра қолмади. У ҳали 9 ëшида эканида республика миқëсидаги қўшиқ танлови ғолиби бўлди. 23 ëшида Қорақалпоғистонда хизмат кўрсатган артист унвонига эга бўлди. Кейинчалик у Ўзбекистон¸ Туркманистон¸ Қорақалпоғистон ва Татаристон халқ артисти унвонлари соҳиби бўлди. Ҳамза номидаги давлат мукофотига лойиқ кўрилди.\n"Отажон Худойшукуров менинг яқин дўстим эди"¸ деб гап бошлади шоир Омон Матжон.\n- Шахсан биз иккимиз жуда яқин дўст эдик. У Тошкентга келса¸ мен у ëққа борсам тўхтовсиз кўришиб турар эдик¸ дейди Омон Матжон.\n1981 йилда Тошкентдаги Свердлов концерт залида Отажон Худойшукуров концерт берган эди. Оқ рангли "Газ 24" машина¸ қўлида Швейцарияда ишланган соат¸ башанг кийинган одам сифатида эсда қолган эди Отажон ака. Хўш¸ бу башанглик қобиғидан ичкари кирсак қандай одам эди у ҳаëтда¸ деб савол берамиз Омон Матжонга.\nОмон Матжон: Ҳофизлар кийиниши керак¸ юриши керак¸ дунëнинг кўп жойларида бўлади. Улар қандай башанг кийинса¸ ëшларимиз уларга қараб ўрнак олса яхшику.\nОзодлик: Оддий ҳаëтда қандай эди у киши? Сиз у кишини яқинроқ биласизда.\n- Жуда ҳам содда¸ оддий. Уйга кўп келиб турган¸ дейди Омон Матжон.\n"Агар Отажон Худойшукуров Италияда туғилганида эди¸ Паваротти каби опера ҳофизи бўлган бўлар эди"¸ деган фикрни айтган эди бир суҳбатда хоразмлик рассом Икром Қаландаров.\n- Мен Отажоннинг ўзига “Сен Навоий театрига келиб ишлаб кўрмайсанми? Овозинг операга жуда ҳам тушади” деб айтганман. У менга “Э Омон ака. Опера санъати бу жуда мураккаб. Бизларнинг ўзимизнинг йўлимиз бор. Халқ берган¸ устозларимиз дуо қилган. Шу йўлдан бораверайлик. Эътиборингиз учун раҳмат” деб қўйган¸ дейди Омон Матжон.\n- Раҳматли Отажон бу шеърни жуда яхши кўрарди. Уйга кўп келиб-кетар эди, шуни ўқиб беринг¸ деяверар эди. Яхши дўст эдик. Овози энди қудратли овоз¸ дейди Омон Матжон.\nЎзи одатда "Чодирхаëл" дастурининг “Таниш қўшиқлар” саҳифаси алоҳида бўлар эди. Аммо бу сафар қуюшқондан чиқиб, бу саҳифани Отажон Худойшукуров ҳақидаги эшиттириш ичига жойладик.\nОтажон Худойшукуров шоир Омон Матжоннинг “Сени яхши кўраман” туркумига кирувчи “Табассум қил” шеърини қўшиқ қилди. Бу қўшиқ у ҳақида суратга олинган ҳужжатли фильмдан ҳам ўрин олди¸ деб эслайди журналист Рўзимбой Ҳасан.\n- "Табассум қил" ҳам бошқача. Отажон ака оғир¸ қадимги мумтоз қўшиқларни айтиб тилга тушган одам эди. Овози баланд эди. Енгил йўлда, лирик қўшиқларни ҳам маромига етказиб ижро қилар эди. "Табассум қил" қўшиғи ҳам шу жумлага киради. Отажон ака ҳақида ишланган ҳужжатли фильмга ҳам бу қўшиқ киритилган. Бир эшитганда бу қўшиқларнинг сўзларини ëдлаб қолиш мумкин. Сўзлари шунақа содда. Ҳозирги замон қўшиқларидан фарқли. Ҳозирги замон қўшиқларига Европа ва бошқа жойнинг мусиқалари аралашиб кетган¸ дейди Рўзимбой Ҳасан.\nЎтган асрнинг 80- йилларида айтилган бу қўшиқ паст оҳангда бошланиб бирдан ракета каби шиддат билан авжга чиқади. Айнан шу авжни эплай олмагани боис Отажон Худойшукуровга тақлид қилувчилар деярли йўқ¸ дейди Омон Матжон.\nОмон Матжон: Тўғриси овози етмай тарк этади. Менинг\nДрам кружокдан кетганим айтай¸\nКуйгайнинг авжига овозим етмай,\nдеган шеърим бор. Мактабда ўқиб юрган пайтларимда қарасам¸ овозим етмаяпти. Демак¸ менда овоз йўқ. Шу пайтда бу соҳадан бошқасига ўтиб кетганман. Ўқиш давримиз Самарқанд университети¸ улуғ домлаларимиз.\nОзодлик: Кўп одамлар Муҳриддинга¸ Шералига тақлид қилади. Отажон акага тақлид қилиш қийин, шекилли.\nОмон Матжон: Отажонда қудратли овоз¸ ўзига яраша кучи борда. Дунëдан ўтганини эшитиб¸ мен жуда хафа бўлиб нима ëзганман.\nОққан дарë тиндиму¸\nОлтин торим синдиму¸\nОтга бошқа миндиму¸\nЎртадаги дўст қани.\nҚайиқ қумга урилди¸\nАср зумга урилди¸\nЮрак симга урилди¸\nФано¸ бақо не ишдур¸\nБир бировни қувишдир¸\nИзиндан "воҳ" дейишдир¸\nИкки дарë ораси¸\nУч юз олтмиш қалъаси¸\nИзлар ҳофиз ноласи¸\nОзодлик: Мен интернетда у кишининг ўлимидан олдинги видеосини кўрдим. Соқоллари ўсиб кетган¸ тушкун бир кайфиятда. Нима бўлиб бу киши оламдан ўтди? Қандай муаммоси бор эди бу кишининг?\n- Ëшлик пайтидан ҳам юраги кўп безовта қилар эди. Дунëдан ўтганини эшитиб¸ “Вой¸ вой¸ вой. Икки дарë орасидаги қудратли овоз кетди. Ўрнини нима тўлдиради?” деб ўтирсам¸ кейин Муяссар хоним Раззоқова чиқди. Уларнинг тўйида “Мана Худойим икки дарë оралиғидан яна бир қудратли¸ кучли овозни¸ бахтни берди” деб айтдим. Буларни шундай эслаб туриш ëмон бўлмайди¸ дейди Омон Матжон.\nБугунги кунда анъанавий Хоразм йўналишида қўшиқ айтадиганлар Комилжон Отаниëзовни ўзига устоз деб билишади. Шу маънода Комилжон Отаниëзовга энг яқин шогирд сифатида Бобомурод Ҳамдамов¸ Ортиқ Отажонов ва Отажон Худойшукуровлар тилга олинади. Хўш¸ уларнинг қай бири Комилжон Отаниëзовнинг асл издоши? Профессор Аҳмад ҳожи Хоразмий хотираларига қулоқ соламиз.\nАҳмад ҳожи Хоразмий: Нафақат Хоразмда¸ балки Таваккал Қодировлар ҳам Комилжон акани ўзларига устоз деб билиб¸ у кишидан фотиҳа олишган. Шу жумладан Ортиқ Отажонов ҳам¸ Олмахон Ҳайитова ҳам¸ Бобомурод Ҳамдамов ҳам¸ Отажон Худойшукуров ҳам Комилжон аканинг расмий шогирдлари ҳисобланади. Тўйлардан кейин ўзингиз биласиз¸ яқин одамлар ўтириб базм бўлади.\nОзодлик: Шоғол базм, дейди уни.\n- Ҳа¸ ҳа. Шундай базмларнинг бирида “Комилжон ака¸ мана икки энг кучли шогирдингиз Бобомурод Ҳамдамов ва Отажон Худойшукуров ëнингизда. Шуларга бир айтишув айттиринг. Бизлар қайси бир кучли эканлигини кўрайлик” деб айтишган. Комилжон ака жуда ақлли инсон бўлганда. “Агар шундай бўладиган бўлса¸ буларнинг бири пастроқ тушадигaн бўлса¸ одамлар наздида қандай аҳволда қолади” деб ўйлаб¸ “Ихтиëр ўзларида. Мен айтишув айтинглар ëки айтманглар деб айтмайман” деган. Шунда Отажон Худойшукуров “Мен айтишувга тайëрман” деган. Бобомурод Ҳамдамов бўлса “Чоржўйда менинг борадиган жойим бор. Мени кутиб туришибди. Мен бормасам бўлмайди. Менга рухсат берасизлар” деган. Бу бўлган воқеа. Бу гап ҳатто Комил Авазнинг “Олис оҳанглар” деган китобида ҳам ëзилган. Ўша пайтда Комилжон Отаниëзовдан кейин Отажон Худойшукуровнинг олдига тушадигани бўлмаган¸ дейди Аҳмад ҳожи Хоразмий.\nСуҳбатга Отажон Худойшукуров ҳақида китоб нашр қилдирган хоразмлик журналист Рўзимбой Ҳасан ҳам қўшилди.\nРўзимбой Ҳасан: Комилжон акадан “Сиздан кейин сизнинг ўрнингизни босадиган шогирдингиз борми?” деб сўрашган. Бу бир даврада сўралган бўлса керак. Матбуот учун сўралмаганда. Шунда “Дарëнинг орқасида биттаси бор” деб Отажон акага ишора қилган. Қўпол бўлса ҳам айтай. “Дарëнинг орқасида битта ҳўкиз бор” деб айтган дейишади. Нотўғри гап бу. Дарëнинг орқасида бор деб¸ лекин ишора қилган.\nАҳмад ҳожи Хоразмий: Мен шуни айтмоқчи эдимку¸ лекин айтмай турган эдим. Буни Рўзимбой айтди. Журналистда бу. У “Менинг ўрнимни босадиган бир одам бор. Агар ўзини яхши тутиб юрса¸ шу ўрнимни боса олади” деб айтган. Бунисини ҳам эшитганман.\nРўзимбой Ҳасан: Ичкиликни ташласа деб айтган. Отажон ака ичар эди. Комилжон ака ëқтирмаган буни. Шу мақсадда айтганлар бу гапни. Энди буни айтавериш керак. У даврнинг ижодкорларга хос иллат бу. Шунинг учун ҳам унчалик маъқул кўрмаганлар. Имсиной опам “Шунинг учун ҳам фотиҳа бермаган” деб айтар эдилар.\n- Комилжон аканинг ўзи намозхон одам эдилар. Ароқ ичадиган одамларни ëмон кўрар эдилар¸ дейди Аҳмад ҳожи Хоразмий.\nЮраги хаста Отажон Худойшукуров ўлимига саноқли кунлар қолганида¸ ўзининг сўнгги қўшиғини айтди. Маҳаллий журналист Ҳусайн Раҳмон ҳовлисида айтилди бу қўшиқ.\n- Ўлмасларидан 16 кун олдин қўшиқ айтганларига гувоҳ бўлдик. Бу охирги касал бўлган уч йилда сўнгги қўшиқ айтиши эди. Ҳусайн Раҳмон неварасига суннат тўй қилганида Отажон ака келди. Қўлидан ушлаб олиб келдилар. Ўшанда Отажон ака “Агар мен тирик бўлсам¸ шу неварангни уйлантирганингда мен қўшиқ айтаман” деган экан.\nОдам кўп эди. Тўйлар муборакдан бошлади. “Ўртанаман¸ ëнаман” деган ашуласи бор. Бу қўшиқ у кишининг аҳволига мос тушди. Хаста бўлган бўлса ҳам овози ўзгармаган экан. Ҳамма одамлар йиғлади. Ҳусайн Раҳмон “Врачлар таъқиқлаган бўлса ҳам шунча йил айтмай юриб¸ бугун айтди¸ ваъдасида турди” деб эртасига садақа берди. Вафотидан икки ҳафта олдин эди. Овози ўзгармаган экан. Жонли ижро қилди. Мусиқасини ëнида шогирдлари чалиб туришди. Мен ўша пайтда газетага “Дарë яна тошди” деб ëзиб чиқдим. Чунки Отажон ака уч йил деганда ашула айтди. Ўлгунча овозини йўқотмадилар. Жисмонан мажруҳ бўлсалар ҳам овози шундай қолди¸ дея эслайди Рўзимбой Ҳасан.\nЎзбекистондаги бир неча ҳофиз Отажон Худойшукуров ўз торини менга қолдириб кетган¸ деган ривоятни гапириб юради. Хўш¸ Отажоннинг тори кимга насиб қилди?\n- Буни рамзий маънода тушуниш керак. Элликқалъада ҳар икки йилда бир марта Отажон аканинг хотирасига бағишланган танлов бўлиб ўтади. Ëшлар боради¸ барча вилоятлардан келишади. Шу танловда Отажон аканинг аëллари Қувонч опа ҳам иштирок қиладилар. Шу танловда биринчи ўринни олганларга тор берилади. Бу торни олганлар шогирд бўлиш у ëқда турсин Отажон акани умуман кўрмаган бўлиши ҳам мумкин. Ўшанда олинган торлар бўлиши керак.\n"Комилжон аканинг тори фалончада қолди", деган гаплар ҳам юради. Мен буни Имсиной опадан интервью қилиб¸ ëзиб олганман. Имсиной опанинг айтиши бўйича¸ Комилжон аканинг шогирдлари айтишув қилиб¸ Бобомурод Ҳамдамов енгган ва торни олиб кетган. Кейин Комилжон ака Имсиной опанинг тушига кириб¸ “Тор қани?” деб сўраганлар. Кейин Имсиной опа Тошҳовузга борганлар ва Бобомурод ака билгандай “менинг ҳам тушимга кирди” деб чиқариб берганлар. Тор масаласини рамзий маънода тушуниш керак. Улар ўз қўли билан бир-бирига тор бермаган. Шу икки йилда бир марта бўладиган танловда берилади рубоб. Мен ўзим қатнашиб¸ кўрганман. Тор олганларнинг кўпчилиги кейин машҳур бўлиб кетди¸ кўпчилиги саҳнадан тушиб кетди. Ҳозир ҳофизлар кўпку¸ дейди Рўзимбой Ҳасан.


ЎзА - Байрам унутилмас таассуротларга бой бўлди\nБайрам унутилмас таассуротларга бой бўлди\n09.05.2018 17:56 Чоп этиш версияси\nХотира ва қадрлаш куни байрам тадбирлари Самарқанд вилоятида ҳам кенг халқ оммаси иштирокида муносиб нишонланди.\nМаълумотларга кўра, Иккинчи жаҳон урушида 152 мингдан кўпроқ самарқандликлар иштирок этган. Уларнинг 73 минг нафарига она-юртига қайтиб келиш насиб этмади. Самарқанд шаҳридаги Хотира майдонида 48 минг 500 нафардан ортиқ шаҳид кетган ота-боболаримиз номлари битилган.\nБугунги кунда вилоятда 97 нафар Иккинчи жаҳон уруши қатнашчилари давлатимиз ва халқимизнинг доимий эътибор ва ғамхўрлигидан баҳраманд бўлиб ҳаёт кечирмоқда. Президент фармонига кўра, уларга беш миллион сўмдан пул мукофоти ва давлатимиз раҳбарининг қимматбаҳо совғалари топширилди. Шунингдек, вилоят, туман, шаҳар ҳокимликлари, давлат ва жамоат ташкилотлари томонидан уруш ва меҳнат фахрийларига алоҳида ҳурмат-эҳтиром кўрсатилмоқда.\n...9 май куни эрта тонгдан Самарқанд шаҳридаги Хотира майдони ҳар қачонгидан гавжум бўлди. Бу ерга Самарқанд вилояти ҳокимлиги, Марказий ҳарбий округ қўмондонлиги, ҳуқуқ-тартибот идоралари, давлат ва жамоат ташкилотлари раҳбарлари, Иккинчи жаҳон уруши қатнашчилари ва меҳнат фахрийлари, ёшлар, кенг жамоатчилик вакиллари жам бўлди.\nСамарқанд вилояти ҳокими Т.Жўраев бошчилигида Мотамсаро она ҳайкали пойига гул қўйилиб, бугунги тинч ва осуда кунлар учун жон фидо қилган юртдошларимиз ёд этилди.\nТадбир давомида уруш ва меҳнат фахрийлари бир-бирлари билан дийдорлашиб, ёшлик йилларини эсладилар, бугунги кунлар учун шукрона айтиб, ёшларни тинчлик-осойишталик қадрига етиб яшашга даъват этдилар.\n– Шу кунларга етказганига минг карра шукроналар айтамиз, – дейди қўшработлик Иккинчи жаҳон уруши қатнашчиси Адирбой Хўжанов. – Бошимиздан кечирган уруш йиллари тарихда қолгани рост бўлсин. Бу йилги байрам арафасида давлатимизнинг жуда катта эътибори, ғамхўрлигидан баҳраманд бўлдик. Бунинг учун Президентимиздан миннатдормиз.\nШундан сўнг тадбирлар Кўксарой майдонига кўчди.\nБу ерда “Нуроний” жамғармаси туман ва шаҳар бўлимларига Президент совғаси – 16 “Дамас” автомашинаси, жамғарма вилоят бўлими кенгашига эса “Каптива” автомобили топширилди.\n– Президентимизнинг “Нуроний” жамғармаси фаолиятини такомиллаштириш ҳақидаги фармони билан ўтган йил вилоятнинг барча туман ва шаҳарларида “Нуронийлар маскани” бунёд этилди, – дейди “Нуроний” жамғармаси Ургут тумани бўлими раиси Ф.Азизов. – Жумладан, Ургут истироҳат боғи ҳудудида туманимиз нуронийлари учун ана шундай маскан қуриб берилди. Давлатимиз раҳбарининг совғаси – “Дамас” автомашинаси олганимиздан бошимиз кўкка етди. Бу юртимизда ёши улуғ инсонлар давлатимизнинг доимий эътибор ва ғамхўрлигида эканлигининг яна бир ифодасидир.\nУшбу майдонда Марказий ҳарбий округ қўмондонлиги томонидан ҳарбий техникалар ва қурол-аслаҳалар кўргазмаси ўтказилди. Фахрийлар ҳарбий-дала ошхонасида тайёрланган таомлардан татиб кўрдилар, театрлаштирилган кўринишларни томоша қилдилар.\nТадбирлар доирасида Самарқанд шаҳрининг Регистон майдонидан Университет хиёбонигача бўлган масофада ёшлар ва фахрийлар иштирокида марафон ҳамда веломарафон ўтказилди.\nТадбирлар якунида Иккинчи жаҳон уруши қатнашчилари ва меҳнат фахрийлари учун Самарқанд вилояти ҳокимлигининг тантанали қабул маросими уюштирилиб, иштирокчиларга совғалар топширилди.\nХотира ва қадрлаш куни тадбирлари доирасида мустақиллик йилларида хизмат бурчини бажариш чоғида ҳалок бўлган ҳарбий хизматчилар оиласидан хабар олиниб, ҳокимликлар ва ҳомийларнинг совғалари топширилди.\n15:47 Халқаро жиноят суди мянмарлик амалдорларни Роҳинжа депортацияси бўйича тергов қилмоқчи


Интернет фойдаланувчилари хар ҳил тилларда қандай кулишади? » Скачать музыку бесплатно новинки музыки 2016-2017\nИнтернет фойдаланувчилари хар ҳил тилларда қандай кулишади?\nБошқа миллат ваикли билан оғзаки суҳбат қурганингизда унинг кулаётганлигини тез пайқаш осон бўлади. Интернет орқали суҳбатлашаётганда қандай фарқлаш мумкин? Хар ҳил миллат вакиллари ижтимоий тармоқларда ва мессенжерларда кулишни ўзлари тушунадиган Ҳамда биз айрим вазиятларда умуман фарқлай олмайдиган йўл билан кулишади.Қуйида онлайн "смайлик"ларнинг хар ҳил тилларда қандай акс этишини кўриб чиқишингиз мумкин. 1. Араб тилида 2. Хитой тилида 3. Данияликлар онлайн кулгуси 4. Бразилиянинг португал тилида 5. Испан тилида 6. Корейс тилида 7. Грек тилида 8. Италиян тилида 9. Тай тилида 10. Француз тилида 11. Америка, инглиз тилида 12. Япон тилида 13. Иврит тилида 14. Нигерия диалектида 15. Форс тилида Manba: xabardor.uz


Саёҳатга отланган бемор қиз » Скачать музыку бесплатно новинки музыки 2016-2017\nСаёҳатга отланган бемор қиз\nМеган Салливан доим дунёнинг етти мўъжизасини кўришни истар, лекин бу истак уч йил давомида орзулигича қолиб келарди. Ва унинг бу орзуси амалга ошишига маблағ топилиш ёки дам олиш бўш вақт эмас, балки оғир кечган бир ой сабаб бўлди. 31 ёшида Меган Йосемити миллий паркидаги тоққа кўтарилаётиб 15 метр баландликдан йиқилиб тушди, кейин уни машина уриб юборди ва касалхонада текширувдан ўтаётган қизда тери саратони хасталигини аниқлашди. Буларнинг бари бир ой ичида юз берди. Шунда Меган орзусини амалга ошириш учун бундан қулай пайт бошқа бўлмаслигини англади. Биринчи кун— Чичен-Ица. 15 метрли баландликдан йиқилиб тушгач, Меган биринчи марта нима учун бундай саргузаштларни севишини ўйлаб қолди. У ўзига ёки бутун дунёга нимани исботламоқчи? Иккинчи кун— Мачу-Пикчу. Йиқилиб тушганидан бир ҳафта кейин Меганни скутерда кетаётганида машина уриб юборди. Уни касалхонада текширишаётганида қизда тери саратони хасталигини аниқлашди. Тўртинчи кун —Рио-де-Жанейродаги Исо Масиҳ ҳайкали. Дўстлари ва яқинлари унга саргузаштлардан воз кечишни маслаҳат беришди. Лекин Меган юз берган воқеалардан кейин асосийси тирик қолгани эканлигига шукр келтирди. Олтинчи кун — Колизей. Ҳаётидаги энг оғир ойдан сўнг Меган қандай умр кечираётганлиги ҳақида ўйлай бошлади. Ва орзусини амалга оширишдаги ягона тўсиқ унинг ўзи эканлигини тушунди. Саккизинчи кун— Петра. Унга саёҳатга чиқиш учун пул тўплай олмайдигандек туюларди. Аслида эса Меган омадсизликдан қўрқарди. 11-кун — Тож-Маҳал. Меган фақат бир нарсадан, кўплаб имкониятларни қўлдан чиқарганидан афсусланади. 12-кун — Буюк Хитой Девори. 12та мамлакат — 15та парвоз — 45 500 километр — меҳмонхонада ўтган 5 тун — мусодара қилинган 1 штатив — дунёнинг 7 мўъжизаси — 13 кун. Мана, Меган Салливаннинг саёҳати натижаси. Терининг саратон билан хасталанган қисмини олиб ташлашди, Меганнинг танасидаги чандиқ эса унга орзуларни ҳеч қачон ортга сурмаслик кераклигини эслатиб туради. Меган ўз инстаграм саҳифасида барчани профилактик тиббий кўрикдан албатта ўтишга чақиради. Manba: xabardor.uz


Наргиза Зокирова "Голос" тугамасдан, концертни бошлади / Ўзбекистон янгиликлари, энг сўнгги хабарлар\nНаргиза Зокирова "Голос" тугамасдан, концертни бошлади\n22 ноябр 2013, 14:35 1953 кўрилди\nЎзига хос плей-офф босқичида асли ўзбекистонлик санъаткор уч нафар иштирокчи орасида нималарга қодирлигини кўрсатиши керак бўлади. Бироқ ҳозирча Наргизанинг айнан қайси иштирокчилар билан беллашиши маълум эмас, қоидага кўра жуфтликлар сир сақланади.\nЭслатиб ўтамиз, Наргиза Зокирова танловни Леонид Агутин жамоасида олиб бормоқда. Унинг илк ижроси ўзига хос портлаш бўлди, десак муболаға бўлмайди. "Steel loving you" номли қўшиқ билан барчани ўзига ром этган хонанда тўрттала ҳакамнинг олқишига сазовор бўлган ҳолда, Агутинни танлаган эди.\nАйтиш мумкинки, мазкур лойиҳа Зокировага катта машҳурлик олиб келди, кўпчилик у ҳақда ёза бошлади, ҳаёти ва ижодига бўлган қизиқиш кучайди. Унга бўлган кучли эътиборни ҳисобга олиб, ҳали танлов якунланмасдан туриб, Наргиза Зокирова Санкт-Петербургда яккахон концерт беришга қарор қилди. Мазкур дастур 23 ва 24 ноябрь кунлари "Infinity" клубида бўлиб ўтади.


“Ҳамма нарса ўйлаб қилинган”. Туннель уч кунга бормай нураганига изоҳ берилди | Qalampir.uz\n“Ҳамма нарса ўйлаб қилинган”. Туннель уч кунга бормай нураганига изоҳ берилди\nЖамият\t04 Январь 17:04 20450\nАввалроқ, Самарқандда 14 миллион доллар эвазига қурилган туннел очилганидан уч кун ўтар-ўтмас ёмғирга дош беролмай, деворларида ёриқлар пайдо бўлиб, сув ўтиб кетгани ҳақида хабар берган эдик. Мазкур ҳолат юзасидан “1-Кўприк қурилиш отряди” директор ўринбосари Азимбек Мирзаев расмий муносабат билдирди.\nМаълум бўлишича, кўприк ҳали тўлиқ фойдаланишга топширилмаган, қурилиш ишлари жорий йилнинг январь ойида ўз ниҳоясига етади. Сув ўтишига ташқаридан келган чиқиндиларнинг сув қочириш-ирригация тизимидаги лотокларга тиқилиб қолгани сабаб бўлган.\n“Қурилиш ишлари якунлангандан сўнг, бундай ҳолат кузатилмайди. Чунки ҳамма нарса ўйлаб қилинган, чизмалари бор, фақат охирига етмагани учунгина шу ҳолат юз берди”, дейди Азимбек Мирзаев.\nМаълумот учун, туннель қурилиши 2019 йил охирида бошланган бўлиб, қурилиш ишларига 143 млрд сўм сарфланган. Бу маблағлар тўлиқ давлат бюджети ҳисобидан молиялаштирилган.\nТуннель шаклидаги йўл ўтказгичнинг умумий узунлиги 675 метр. Иншоотнинг эстакада қисми узунлиги 20 метр, баландлиги 5,7 метр ва кенглиги ўртача 26,3 метрни, тиргак деворларининг умумий узунлиги 551 метрни ташкил этади.\n2019 йилдаги маълумотларга кўра, мазкур туннель “Ўзбекистон темир йўллари” АЖ “Кўприкқурилиш” трести УК томонидан амалга оширилиши белгиланган эди.\nМаълумот ўрнида, ҳали тўлиқ фойдаланишга топширилмагани бот-бот айтилаётган туннелнинг тантанали очилиш маросими 2021 йилнинг 31 декабрь куни вилоят ҳокими Эркинжон Турдимов иштирокида бўлиб ўтган эди. Кўприк тайёр эмас экан, унга шунча пул сарфлаб очилиш маросими қилганда нима фойда? Ё Самарқанд вилояти ҳокимлиги шармандаликни лента кесиш орқали қабул қилиб олмоқчи бўлганми?\n24 Январь 17:35 74307\n25 Январь 11:32 59909\n25 Январь 16:31 41257\n24 Январь 20:37 35227


Инсон ўзинг… – Сурхон тонги\nБош саҳифа / Жамият / Инсон ўзинг…\nИюн 20, 2018\tЖамият Изоҳ қолдириш 682 Кўрилди\nСоғлом инсон табиатнинг бебаҳо хазинаси, дейди донишмандлардан бири.\nДарҳақиқат, саломатлик кишилик жамиятининг катта бойлиги бўлиб, уни асраш ва ҳимоялаш доимо муҳим саналган. Ер юзи аҳолисини бугун жуда кўплаб ижтимоий муаммолар қийнамоқда. Шулардан бири — гиёҳвандликдир. Олиб борилаётган тушунтириш ва тарғиботларга қарамасдан, дунёда гиёҳвандликка ружу қўйган ва оқибат тузалмас дардга гирифтор бўлган, умри шамдек сўниб бораётган инсон фарзандининг ҳолини кўриб, албатта, дахшатга тушасан, киши. Аввалига кўнгилхушлик, ўзини юпатиш, овутиш учун истеъмол қилинган “заҳри қотил” тез фурсатда жисмни, руҳиятни хароб этади. Унинг ёвуз чангалига тушганларни эса фожиалар ва оқибат аянчли ўлим кутади. Ойнаи жаҳонда уларнинг қисмати акс этган лавҳаларни кўрсатишганда, инсоннинг бутун вужуди жумбушга келади. Аччиқ пушаймондаги чорасиз кишининг сўлғин қиёфасию, оғу дардида илондек тўлғонишлари бу фожианинг асл манзарасини акс эттиради.\n26 июнь — халқаро гиёҳвандликка қарши кураш куни олдидан мактабимизнинг юқори синф ўқувчилари учун давра суҳбати ташкил этилди. Дастлаб, вилоят халқ таълими бошқармаси вакили Ш. Суюнов, вилоят ОИТС га қарши курашиш маркази мутахассислари А. Рўзимуродовлар мавзу ҳақида таҳлилий мулоҳазаларини билдирди. “Икки йўл ораси” номли видеоролик намойиш этилиб, гиёҳвандликнинг мудҳиш оқибатлари тушунтирилди. “Алпомиш” маҳалласи фаоллари, мактаб масъуллари суҳбат иштирокчилари бўлган ёшларни бу фожиадан огоҳ бўлишга ва ундан сақланишга чақирди. Тадбирда ўқувчиларга ОИТС га қарши курашиш маркази томонидан мавзуга оид буклетлар тарқатилди.\nКейинги Бодомзорлар кенгайса


14 май 2021, Тошкент вақти: 11:19\nЎзбекистон олий ўқув юртларида шартнома асосида ўқиш аксар оилалар учун имконсиз ҳолга айланаëтган бир пайтда¸ мамлакатдаги Россия олийгоҳлари дипломини олиш ундан-да узоқ - қўл етмас орзуга айланиб бормоқда.\nЎзбекистон олий ўқув юртларида ўқиш учун тўлов пули 15 фоизга қимматлайди - баҳордан бошлаб талабаларнинг шартнома асосидаги бир йиллик тўлов пули ўртача 750 АҚШ долларини ташкил қилади.\nФарғона Давлат университети маркетинг бўлими ходимининг Озодликка айтишича, 2008-2009 ўқув йилининг иккинчи семестридан бошлаб ўқув шартномалари нархи кўтарилади.\n- Бу биринчи мартдан бошланади. Ўртача 15 фоизга кўтарилди.\nАввал бакалавриат йўналишида йиллик тўлов 920 минг сўм эди. Демак, биринчи мартдан бошлаб бу 1 миллион 60 минг бўлади.\nМагистратура ва аспирантура йўналишларига қараб, бу сумма ўзгариши мумкин, дейди Фарғона Давлат университети маркетинг бўлими ходими.\nХоразмлик талаба қиз Райҳон бу хабарни эшитиб ташвишга тушган минглаб ўзбек талабаларидан бири. У Урганч Давлат университети иккинчи босқичида ўқийди.\n- Мен институтда шартнома асосида ўқийман. Ўзи йўлкира ҳам қиммат. Энди шартнома пули ҳам ошаяпти. Шартнома пулини тўлай олмаймиз. Ўзи пул еб-ичишимиздан ортмаяпти. Агар шартнома пули ошмаганида, биз бунчалик қийналмасдан ўқирдик¸ дейди Райҳон.\nСуҳбатдошимизнинг айтишича, бу йил шартнома пулини тўлаш учун қизнинг ота-онаси бисотидаги биттаю-битта сигирни сотган. Кейинги ўқув йилида ўқишни давом эттириш учун эса Райҳон кредит пули олишни режалаштираяпти.\nФарғона Давлат университети маркетинг бўлими ходимининг билдиришича, шартнома пуллари бир йилда икки марта оширилади. Боиси...\nҲуқуқ фаоли Нодир Аҳатовга кўра, шартнома пулининг мунтазам кўтарилиб бориши камбағал оилалардан бўлган талабаларнинг муаммолари кўпайишига сабаб бўлади.\n- Талаба бу пролетариатдан ҳам баттар нарса. Ота-оналар топган-тутганини ўғлига¸ қизига сарф қиламан, дейди. Бу талабаларга ва уларнинг оилаларига зарба бўлиб тушади. Айниқса, инқироз даврида бу “ўлганнинг устига тепган”дай бўлади¸ дейди Нодир Аҳатов.\nАммо ўзбекистонликлар иқтисодий қийинчиликларга қарамай, фарзандларини дипломли қилиш учун жонини жабборга бераяптилар. Нодир Аҳатов фикрича, бунга ўзига хос сабаблар бор.\n- Мавжуд режим шундай бир ҳолатга олиб келиб қўйдики¸ бирор бир ишга кириш ëки амалдор бўлиш учун олий маълумотли бўлиш керак. Ҳатто маҳалла раиси бўлиш учун ҳам олий маълумотли бўлиш керак. Ҳозир шунақа талаб қўйилаяпти. Шунинг учун ота-оналар топган-тутганини емай-ичмай, болаларига сарфлашаяпти.\nЎзбекистонда бир латифа бор. Отдан: “Сени нима учун улоқдан олиб ташлашди?” деб сўрашибди. У: “Ўрнимга эшак келди. Унинг дипломи бор экан”, деб жавоб берган экан. Худди шу нарса ҳозир Ўзбекистонга келди¸ дейди Нодир Аҳатов.\nАйни пайтда Ўзбекистон олий ва ўрта махсус таълим вазирлиги мутасаддилари мамлакат олий ўқув юртларида ўқиш учун тўлов нархлари қўшни давлатларникига солиштирганда анча пастлигини таъкидлайдилар.\nХусусан, вазирлик вакилларига кўра, Ломоносов номли Москва Давлат университетида энг кам тўлов пули йилига олти минг доллар эканлиги ҳисобга олинса¸ Ўзбекистондаги нарх нисбатан арзонлиги аён бўлади.\nЛекин кузатувчилар бу иддаога жавобан Ўзбекистон билан Россия аҳолисининг турмуш даражаси ўртасида жуда катта тафовут борлигини эътиборга олиш лозимлигини айтаяптилар.


АҚШда Фазлиддин Қурбонов адвокатлари уни ҳимоя қила олмасликларини айтмоқда\nАҚШнинг Айдаҳо штатида террорчи гуруҳларга алоқадорликда гумонланиб, ҳибсга олинган ўзбекистонлик Фазлиддин Қурбоновнинг адвокатлари маблағ етишмовчилиги сабаб ўз мижозилари ҳимоясини таъминлай олмасликлари тўғрисида судга ариза киритди.\nҚурбоновнинг адвокатларига кўра, АҚШда давлат бюджети кесилиши муносабати билан адвокатлик ширкати маблағ етишмовчилиги билан боғлиқ муаммолар қаршисида қолган.\nАҚШда чиқадиган Idahopress нашрига кўра, суд томонидан тайинланган адвокатлар Ричард Рубин ва Томас Монагханлар маблағлари чеклангани боис, жараёнда фаолиятларини давом эттира олмасликларини айтиб, маҳкамага мурожаат қилганлар.\nУлар АҚШда секвестр, яъни давлат ҳаражатлари кесилиши оқибатида давлат маблағи эвазига ишлайдиган адвокатлик ширкатининг бюджети 10 фоизга камайгани, келаси йилда яна 14 фоизлик қисқариш кутилаётганидан шикоят қилишган.\nАйдаҳо маҳкамасининг ҳаками Микел Уилямс душанба куни адвокатлар Ричард Рубин ва Томас Монагханларни ўзбекистонлик Қурбонов манфаатларини маҳкамада ҳимоя қилувчи адвокат сифатида тайинлаган эди.\nАйдаҳо штатида Қурбоновга террорчиларга ва хорижий террорчилик ташкилоти, деб тан олинган Ўзбекистон Исломий ҳаракатига моддий кўмак бериш учун тил бириктириш, портловчи моддага эгалик қилиш каби айбловлар қўйилган.\nЮта штатида эса у портловчи модда ясашни ўргатишда айбланмоқда. Фазлиддин Қурбонов дастлабки маҳкамада ўзига қўйилган айбларни бўйнига олмаган.\nФазлиддин Қурбонов устидан маҳкама 2 июл куни давом этиши кутилмоқда.


07 апрел 2020, Тошкент вақти: 17:57\n“Ўзбекистон фармацевтика тармоғида ислоҳотларни чуқурлаштиришга доир қўшимча чора-тадбирлар тўғрисида” Президент қарори қабул қилинди.\nБу ҳақда хабар қилган Адлия вазирлигига кўра, қарорга мувофиқ, 2020 йил 1 июлдан бошлаб маҳаллий ва хорижий дори воситаларига нисбатан референт нарх шакллантириш тизими босқичма-босқич жорий этилади.\nУнга кўра, дори шакли, қадоқдаги сони, дозаси, концентрацияси, ҳажми ва қадоқланишини ҳисобга олган ҳолда дори воситасининг ҳар бир савдо номи учун белгиланган энг юқори нархи қайд этилади.\nДори воситасини ушбу қийматдан юқори нархларда Ўзбекистонга етказиб бериш ва сотиш мумкин эмас.\nҚарор билан Соғлиқни сақлаш вазирлиги ҳузуридаги Фармацевтика тармоғини ривожлантириш агентлигининг ваколатлари белгиланди.\nЖумладан, Агентлик дори воситасининг савдо номига референт нарх шакллантириш тизимини мониторинг ва таҳлил қилади.\nреспубликанинг барча тиббиёт ташкилотларида мажбурий тартибда дори воситаларининг халқаро патентланмаган номи бўйича рецепт ёзилиши жорий қилинади;\n“фармацевтика маҳсулотларининг сирли харидори” институти жорий этилади.\nҚишлоқ хўжалик вазирлиги 15 апрелдан картошка тақчиллигига барҳам берилишини билдирди (ВИДЕО)\nҚишлоқ хўжалик вазирлиги “ижтимоий тармоқларда Тошкент шаҳрида картошкага бўлган талаб ортиб бораётгани, айрим жойлардаги деҳқон бозорларида маҳсулот етишмовчилиги бўлаётгани” тўғрисидаги маълумотларга муносабат билдирар экан, “бу масалада ҳеч қандай хавотирга ўрин йўқ”, деб баёнот тарқатди.\n“Картошка тақчиллиги (45-50 минг тонна) асосан март-апрель ойларига тўғри келади. Бу даврда ички истеъмол асосан захира ва чет-элдан импорт килиш ҳисобига қондирилади”, деб билдирилади баёнотда.\nВазирликнинг маълум қилишича: “2019-2020 йиллар қиш баҳор мавсуми учун 181 минг тонна картошка заҳира қилинган бўлиб, хозирги кунда 133 минг тоннаси савдога чиқарилган. Бир кунда омборлардан ўртача 1800 тонна картошка бозорга чиқарилмоқда. Бу кунлик истеъмол талабига (4,5 минг т) нисбатан ўртача 40 фоизни ташкил этади”.\nВазирлик баёнотидан келиб чиқилса, бир кунда омборлардан бозорга чиқарилаётган 1800 тонна картошка истеъмол талабидан камида 60 фоизга оздир. Вазирлик яқин 10 кунда ўзбекистонлик деҳқонлар эртаки картошкани бозорга чиқариши билан, картошкага бўлган талаб ва таклиф тенглашишини билдирган:\n“Айни пайтда Хусусан, март ойи охирги ўн кунлигидан бошлаб республикамизнинг жанубий вилоятларидан ички бозорларимизга эртаки картошка маҳсулотлари чиқарила бошлайди. 15 апрелдан бошлаб ички бозорларимизга катта микдорда картошка кириб кела бошлайди, жумладан апрель ойида 70 минг тоннага яқин, май ойида эса 85 минг тонна”, - дейилади баёнотда.\n30 март куни Озодлик радиоси Ўзбекистонда картошканинг бир килоси нархи 3500 сўмдан 7000 сўмгача қимматлагани ҳақида хабар қилган эди.\nБош прокуратура ҳузуридаги Департамент ва солиқ ходимларидан иборат ишчи гуруҳ расмийларидан олинган маълумотга кўра, шанба ва якшанба кунлари мамлакат бозорларида нархларнинг кескин кўтарилиб, кетишига, асосан, тадбиркорлар сабабчи бўлган.\nРасмийларга кўра, мамлакат бозорларида нархларни асоссиз оширган тадбиркорлар жазога тортилди.\nБеморларнинг 115 мингдан кўпроғи ва ўлганларнинг 3500дан кўпроғи Нью-Йоркда.\nЎзбекистоннинг Нью-Йорк шаҳридаги Бош консулхонаси Ўзбекистон фуқаролари бўлган З.Ҳ. ва Ҳ.С. маҳаллий шифохоналарда коронавирусдан вафот этганини тасдиқлади.\nВафот этган ўзбекистонликларнинг бири эркак, бири аёл. Ёшлари 50-60 орасида. Қўшма Штатларда доимий яшаб, ишлаб келган одамлар. Оилалари ҳам шу ерда.\nЎзбекистоннинг Нью-Йорк шаҳридаги Бош консулхонаси оммавий ахборот воситалари икки кун кечикиб берган бу хабарни уч кун ўтгач тасдиқлади ва “марҳумларнинг оила аъзолари ва яқинларига таъзия изҳор этган ва чет элдаги Ўзбекистон фуқароларига коронавирус тарқалишига қарши курашиш бўйича маҳаллий ҳокимият талабларига тўлиқ риоя этиш, оммавий тадбирларда қатнашмаслик, гавжум жойларга ташриф буюрмаслик ва барча эҳтиёт чораларини кўришни қатъий сўраган”.\n“Америка овози”нинг ёзишича, бугунга келиб АҚШда коронавирусга чалинганлар сони 300 мингдан ошган. Ўлганлар сони 8500га яқинлашган. Беморларнинг 115 мингдан кўпроғи ва ўлганларнинг 3500дан кўпроғи Нью-Йоркда.\nЎзбекистонда коронавирусга чалинган беморлардан 30 нафарининг соғайиб кетишида, жумладан, безгакка қарши дори воситаларининг ҳам ёрдами бор. Бу маълумотни 6 апрель куни ўтказилган брифингда Санитария-эпидемиология назорати давлат инспекцияси бошлиғи Нурмат Отабеков маълум қилди.\n“Безгакка чалинганларни даволаш учун ишлатиладиган препаратлардан коронавирусни юқтирган беморларни даволашда фойдаланилаётгани ҳақидаги маълумотлар тўғри. Бу тажриба Ўзбекистонда ҳам қўлланилмоқда. Агар ҳозирги кунгача 30 нафар беморнинг тузалганини ҳисобга олсак, буни самарали даволаш усули, деб айтишимиз мумкин”, - деб иқтибос келтирган Нурбек Отабеков сўзларидан Kun.uz.\nАввалроқ Нурмат Отабеков Ўзбекистонда коронавирусдан даволашда беморлар организмини тозалашда хлорахинь препаратидан фойдаланиш яхши самара бераётгани ва бу касалликни табиблар даволай олмаслигини айтганди.\nИИВ ходимлари аҳоли орасида тушунтириш ишларини олиб бормоқда, 25 март, 2020.\n1 майдан бошлаб Аи-80 маркали автомобиль бензини ва дизель ёнилғиси (шу жумладан ЭКО маркали дизель ёнилғиси) чакана нархларини давлат томонидан тартибга солиш бекор қилинади ва нефтни қайта ишлаш заводлари томонидан уларни сотиш фақат биржа савдолари орқали амалга оширилади.\nБу ҳақда Ўзбекистон президенти 4 апрелда имзолаган “Нефть-газ тармоғининг молиявий барқарорлигини ошириш бўйича биринчи навбатдаги чора-тадбирлар тўғрисида”ги қарорда айтилгани тўғрисида Адлия вазирлиги хабар қилди.\nҚарорга мувофиқ, Нефть-газ тармоғи корхоналарининг операцион самарадорлигини яхшилаш бўйича “йўл харитаси” ишлаб чиқилади.\nНефть-газ тармоғидаги барча корхоналарда коррупцияга қарши “комплеанс-назорат” тизими жорий этилади.\n“Ўзбекнефтгаз” АЖ ва “Ўзкимёсаноат” АЖ устав жамғармаларида давлат улуши оширилади.\nКоронавирусга чалинганлар сони бир кунда 48 нафарга кўпайди. Беморлар сони 390та\n5 апрель холатига кўра, Ўзбекистонда коронавирус инфекцияси аниқланганлар сони 342 нафарга етган эди.\nНафақа олиш муддатини чўздириш учун қўшимча мурожаат ва ҳужжатлар талаб этилмайди.\nЖорий йил март-июнь ойларида муддати тугайдиган болали оилаларга нафақа, бола парваришлаш нафақаси ва моддий ёрдамларни тўлаш муддати автоматик тарзда 6 ойдан 1 йилгача узайтирилади. Ушбу даврда бошқа муҳтож оилаларга ҳам шундай нафақалар тайинлаш давом эттирилади. Бунинг учун қўшимча мурожаат ва ҳужжатлар талаб этилмайди.\nБу ҳақда президентнинг 3 апрелдаги “Коронавирус пандемияси даврида аҳоли, иқтисодиёт тармоқлари ва тадбиркорлик субъектларини қўллаб-қувватлашга доир қўшимча чора-тадбирлар тўғрисида”ги фармонида белгилаб қўйилди.\nАдлия вазирлигининг билдиришича, бу чоралар орқали яна 120 мингдан кўпроқ кам таъминланган оила қамраб олинади. Ҳозирда бу каби нафақа ва моддий ёрдамларни олаётган оилалар сони 600 мингта.\nШунингдек, карантин даврида уй шароитида ривожлантириш мумкин бўлган фаолият турлари янада қўллаб-қувватланади.\nБунинг учун бу йил яна 50 миллион доллар маблағ йўналтирилади.\nБундан ташқари, президент фармонида шу йил якунига қадар ун, ўсимлик ёғи, гўшт ва сут маҳсулотлари, шакар, гигиена воситалари каби асосий истеъмол товарларини импорт қилишда божхона божи ва акциз солиғи ундирилмаслиги ҳам қайд этилди.\nТадбиркорлар шу йил якунига қадар ер ва мол-мулк солиқларини тўлашдан озод этилади.\nАдлия вазирлигининг билдиришича, президентнинг 3 апрелдаги “Коронавирус пандемияси даврида аҳоли, иқтисодиёт тармоқлари ва тадбиркорлик субъектларини қўллаб-қувватлашга доир қўшимча чора-тадбирлар тўғрисида”ги фармонига асосан тадбиркорларга қуйидагича имтиёзлар белгиланди:\n-қийин аҳволдаги корхоналар, якка тартибдаги тадбиркорлар ва аҳолининг 12 триллион сўмлик кредит мажбурияти муддати узайтирилади.


“Манчестер Юнайтед” — “Аякс”: кимнинг аҳволи қандай? - Penalti.uz | Футбол янгиликлари олами!\n16:23 Санчо "МЮ"га ўтишдан бош тортади, агар... 23 0 Янгиликлар\n13:31 Хави: «Роналдиньодан кучлироқ фақат бир футболчи бор» 94 0 Янгиликлар\nБугун Европада катта футбол байрами. Бугун Европа лигаси финалида “Аякс” ва “Манчестер Юнайтед” жамоалари ўзаро тўқнаш келишади.\n“АЯКС” — ШИДДАТ, ТЕЗКОРЛИК ВА ШИЖОАТ\nЭҳтимол, бир қарашда “Аякс” мазкур тўқнашувда аутсайдердек туйилар, бироқ мазкур жамоанинг тезкорлиги ва шиддати “Манчестер Юнайтед”никидан юқорироқ. Боиси, мазкур жамоада нисбатан ёш футболчилар тўп суришади, улар ҳали футболга чанқоқ, уларда тезкорлик юқори, улар Погба ва шунга ўхшаш оғиркарвон футболчиларни бир ҳамлада ортда қолдириб кетишлари мумкин тезликда, албатта. Қолаверса, “Аякс”нинг ютқазадиган нарсаси йўқ, агар жамоа мағлубиятга учраганида ҳам Голландияда футболчиларни катта хурсандчилик билан кутиб олишади, боиси “Лион”ни енгиб, Европа лигасига финалига чиққанларининг ўзиёқ ёш футболчилардан тузилган жамоа учун катта натижа. Қолаверса, рақиб “Манчестер Юнайтед”, ўртамиёна жамоа эмас.\nБироқ “Аякс” ғалаба учун ўйнаши тайин. Ахир ким ҳам тарихга киришни истамайди, дейсиз. Агар “МЮ”ни мағлуб этиб, Европа лигаси бош совринини қўлга киритишса, болакайлар ўзига хос рекорд ўрнатган бўлишади (эҳтимол, энг ёш чемпионларга айланишар). Бунинг учун эса қўлларидан келган барча нарсани амалга оширишади, бу улар учун сўнгги имконият. Хуллас, “Аякс”да ҳаммаси жойида — йўқотишлар йўқ, ортиқча босим йўқ, қўрқув йўқ. Ғолибликка иштиёқ катта, интилиш катта.\n“МАНЧЕСТЕР ЮНАЙТЕД” — ТАЖРИБА, МАҲОРАТ ВА БОСИМ\nЖозе Моуриньо шогирдларида эса вазият бироз бошқачароқ. Агар “қизил иблислар” мағлубиятга учрагудек бўлишса, Манчестерда уларни жуда ёмон қарши олишлари аниқ. Қолаверса, шу биргина мағлубият жамоани барча нарсадан маҳрум қилади. Шу боис Моуриньо шогирдлари катта босим остида ҳаракат қилишлари табиий.\n“Манчестер Юнайтед”га тажриба қўл келиши мумкин агар бу тажрибадан ўринли фойдалана олишса. Тан олиш керак, бугунги ўйинда рақиб жуда тезкор ўйнаши кутилмоқда. Демак, шундай ўйинга тайёр туриш, тезкорликни тажриба ёрдамида тўхтатиб қолиш лозим ёки бор имкониятни ишга солиб, тезкорликка тезкорлик билан жавоб бериш керак. Жамоа сафида тажрибали футболчилар кўплиги ўзингизга маълум. Айнан шу жиҳатдан Моуринью шогирдлари устунликка эришиши мумкин.\nБугун шиддатли ўйин гувоҳига айланамиз. Чунки юқорида “Аякс”нинг тезкор футбол намойиш этишини таъкидлаб ўтдик. Ўз навбатида “Манчестер Юнайтед” ҳам ҳимоявий тактика танламаса керак. Ҳар ҳолда “Аякс”га қарши финал ўйинида иккинчи рақамда ҳаракат қилиш Жозе Моуриньо шогирдларига ярашмаса кераг-ов.\nХуллас, бугун Европа лигасининг ғолиби аниқланади: ўйинни, албатта, кўринг, бу ЕЧЛ финалидан асло қолишмайдиган ўйин бўлади. Биз эса “Аякс” ва “Манчестер Юнайтед”га омад тилаб қоламиз.\n24.05.2017, 11:20 1947 0\nВан дер Сар яна МЮ га қайтмоқчи\nРоналдунинг аҳволи қандай? Аллегри маълумот берди\n“Манчестер Юнайтед” ва “Челси” Бакайоко учун курашади


Асл бахт нималигини биласизми? - Узбек ибратли хикоя (реал)\nVatanda.Com » Хикоялар » Асл бахт нималигини биласизми?\nАсл бахт нималигини биласизми?\nСалом хурматли сайтдошлар. Сизларга оз хайот йолимдан озгина хикоя килмокчиман. Хали маслахат бериш йошида болмасам-да, озимдан 8-10 йош кичик йошлар хулоса чикариб олсалар болади.\nОилада уч огилдан кейин тугилганман. Акаларим мени жуда яхши коришар, доим химоя килиб юришарди. Мактабни тугатиб тиббийот коллежига окишга кирдим. 2-курслигимдайок икки акам болишига карамай, уйимизга совчилар кела бошлади. Ота-онам "кизим окисин, ишласин" деб совчиларни кайтаришарди. Озимни хам хали турмушга чикиш ниятим йок еди.\nОкишни тугатиб ишга жойлашдим. Бу орада акаларим уйланишди. кошни кишлокдан бир йигит мен ишлайдиган шифохонага даволаниб чикди ва мени кориб севиб колибди. 2-3 ой ортимдан юриб конглимни топди. Уйимизга ота-онасини юборди. Онамга конглим борлигини айтдим. Акаларим ешитиб "бермаймиз, акаси камалган, отаси алкаш, озини хам ишини тайини йок" дейишди. Йиглаб-йолворишларим фойда бермади. Йигит билан учрашиб, вазиятни тушунтирдим. У менга "юр сани узок-узокларга олиб кетаман" деди. Хар канча севсамда мен бу ишни килолмасдим. Ота-онам ва акаларим шанини ойладим.\nМени дадамни ортокларига унаштириб койишди. Куйов жуда ок-конгил, аклли еди. Тойимиз отди. Той ташвишлари ва келинлик хизматлари бироз чалгитди. Биринчи фарзандим жаррохлик йоли билан дунйога келди. Жаррохликдан сонг козимни очсам, турмуш ортогим бошимда йиглаб мендан хавотирланиб отирибди. Шунда еримга мехрим ортиб, хакикий мухаббат тойдан кейин тугулишига амин болдим. Хозирда икки фарзанднинг бахтли онасиман. Ота-онам, кайнона-кайнотам хам мени оз фарзандларидек коришади.\nАзиз сингилжонлар, торт кунлик откинчи хавасни деб, ота-онангиз обросини токманг! Асл бахт ота-она розилиги!


16:28 / 17 январь 383 pdf Ўқиш режими + -\nМисрлик машҳур қори шайх Абдул Алим Фасад вафотининг бир йиллиги муносабати билан хотирланди.\nАль-Шурук хабар беришича, 2021 йил 16 январь куни Мисрнинг Кафр шайх вилоятидаги энг кекса ва машҳур Қуръон уламоларидан бири шайх Абдул Алим Фасад 73 ёшида касаллик туфайли вафот этди.\nШайх Фасад 1947 йилда Мисрнинг Кафр Шайх вилояти Била шаҳрида туғилган.\nАл-Азҳар университетида Қуръон илмлари бўйича таълим олган. Ҳаёти давомида Миср жамғармалар вазирлиги номидан кўплаб араб ва Ислом давлатларига саёҳат қилган ва Рамазон ойида Қуръон маросимларида иштирок этган.\nФасад оиласидан бўлган кучли воиз Абдул Салам Хаворийнинг айтишича, Абдул Алим Фасад тақводор ва камтар инсон, истеъдодли Қуръон ҳофизи бўлган.\nУмрининг сўнгги йилларида Фасаднинг шифокори унга Қуръон ўқимасликни маслаҳат берган. Бироқ у бундан бош тортиб, Қуръон қироат қилаётган ҳолда вафот этишини афзал кўришини таъкидлаган.\nШайх Фасад Кафр шайх вилоятидаги Қуръон қорилар уюшмасининг аъзоси эди.\nУ ўн ёшида Қуръони Каримни ёд олган. Ҳаёти давомида кўплаб ички ва халқаро Қуръон мусобақаларида биринчи ўринни эгаллаган Қуръон ҳофизидир.\n14:26 / 17 январь 3262\nИстиғфор ва дуони лозим тутинг!\n10:50 / 18 январь 1371\nБангладешда Ислом хаттотлиги бўйича семинар ўтказилди\nБангладешда Эрон маданий атташеси билан ҳамкорликда мамлакатдаги диний мактаблар талабалари учун Ислом хаттотлиги бўйича семинар бўлиб ўтди.Iqna.ir манбасининг давоми...\n607 15:30 / 01.04.2021\nОиша розияллоҳу анҳо .Расулуллоҳ соллаллоҳу алайҳи васалам рўза тутсалар, энди бу ой охиригача рўзаларини очмас эканлар, деб ўйлаб қолардик, рўза тутмай юрсалар, давоми...\n992 22:40 / 05 март\nХитойда чоп этилган Қуръони каримлар Париждаги кўргазмада намойиш этилди\nХХР да нашр қилинган Қуръони каримлар ЮНЕСКО томонидан Парижда ташкил этилган кўргазмада намойиш этилди, деб хабар беради IQNA.Кўргазмада Хитойда нашр қилинган давоми...\n1156 14:42 / 04.12.2018\nНорвегиядаги мусулмонлар сони икки баравар кўпайди\nНорвегия статистика маълумотларидан олинган хабарларга кўра, бугунги кунда Норвегияда 175,5 минг киши мусулмон динига аъзо сифатида рўйхатга олинган. Бу ҳақда давоми...\n1200 12:30 / 11.12.2019\n99955 11:56 / 10.10.2018


АҚШ Эроннинг ўқув отишмаларини “очиқча иғво” деб атади\n07:51 / 31.12.2015\nАҚШ Эрон Ҳормуз бўғозида ўқув ракета отишмаларини ўтказганидан кейин уни “хавфсиз бўлмаган” ва “нопрофессионал” ҳаракатларни амалга оширганликда айблади, деб хабар бермоқда Al Jazeera.\n“Халқаро тан олинган денгиз коридорида коалиция кемалари ва савдо кемаларига бунчалик яқин масофада отишмани амалга ошириш хавфли ва нопрофессионал ҳаракатлар ҳисобланади”, деб айтди АҚШ ҲДК қўмондони Кевин Стивенс.\nСтивенснинг айтишича, бу ҳаракатлар халқаро денгиз ҳуқуқи ва бошқа кемаларнинг ҳаракатланиши хавфсизлиги ҳуқуқини бузади ҳамда бу ҳаракатларни “очиқча иғво” деб атади.\nАввалроқ Эрон бўғозда АҚШнинг авиаташувчи кемаси яқинида отишмани амалга оширгани маълум бўлганди. АҚШ кемалари “халқаро тан олинган денгиз коридорида” бўлганида Эрон ҲДК радио орқали отишмани бошлашини хабар қилган. Шундан кейин бир нечта бошқарилмайдиган ракеталар учирилган.


Собиқ "калла": Афсусдаман!\n30 ноябр 2020, Тошкент вақти: 06:41\nWhatsApp орқали Озодликка боғланган ўзбекистонлик талаба йигит ўз ҳикоясида “калла” бўлиб, 4 кишининг ўқишга киришида ёрдамлашгани, ҳозир бу ишидан таассуфда эканини баён этган. У исм-фамилияси, қаерда ўқиши ва ўзи айтадиган айрим одамлар ва институтлар номи сир бўлиб қолишини сўраган:\nМен Малайзиядаги бир университетга имтиҳон топшириб, у ерга киргандим. Фақат контракт пули - 5000 долларни тўласам, бир йил ўқишим мумкин бўларди. Мен: “Шу бир йиллик контрактни тўласам, кейинги йилларига Малайзияда ишлаб топарман” деган хаёлга бордим. Дастлаб фақат 5000 минг доллар керак эди.\nНиҳоят, мен кўндим - 3000 доллар кўзимни хира қилганди. Бу пулни бир йил стипендиямни йиғиб ҳам, ишлаб ҳам тополмасдим - олдимда бир кунда топиш имконияти пайдо бўлди. Мен аҳмоқ шу ишга қўл урдим ва 1 августга тайёрлана бошладим. Бу пайт аслида мен университетнинг биринчи курсини тамомлаб, ёз таътилида эдим.\nТест куни мен бир клиентнинг паспорти ва ДТМсини олиб, унинг ўрнидан кирадиган бўлдим. Мен инглиз тили ва она тилидан, яна битта “калла” эса математикадан ечарди, ҳаммамизни битта аудиторияга жойлашганди. Ҳалиги математикадан ечадиган йигит бир "чўпон"нинг документларини олиб кирадиган бўлди. Биз у билан бир оператив гуруҳ эдик.\nБизга шерик яна бир гуруҳ бор эди - уларда Дипломатияда ўқийдиган бир бола математика ва инглиз тилидан, бир қиз эса она тилидан ечарди. Бир жиноий гуруҳдан бўлсак ҳам бизга улар рақобатчи эдилар, чунки ким кўп ва тўғри ишлашга “калла”лар ўртасида ҳам пойга бўлади.\nИчкарига кирсам, ҳатто хонадаги кузатувчи ҳам гаплашилган экан. Иш жуда силлиқ ўтди - ҳамма ишни бажариб, елкамдан тоғ ағдарилгандек тестдан чиқдим.\nАфсуски, кейин олган пулларим менга насиб қилмади - акам машинасида авария бўп кетди. Худога шукур, ўзига ҳеч нарса бўлмади. Лекин машинасининг пачоғи чиқди ва мен топган пулларимни машинамизни тузатиш учун акамга бердим. Малайзиядаги ўқиш билан эса хайрлашдим...\nАгар ҳикоям чоп этилса, буни ўқиб, мени кўпчилик лаънатласа керак, яна билмадим... Лекин бир гапни уларга айтай: ўшандан бери виждоним жуда қийналяпти, “Аллоҳ менинг гуноҳимни кечирармикин?” деб юрибман. Шунинг учун мен ҳақимда ёмон коммент қолдирмасликларини сўрайман.\nБу -"Абитуриент кундалиги”га келган собиқ "калла"нинг WhatsApp блоги эди.